hotchpotch/miracl-hf-unified huggingface dataset:
ইন্দ্রপাল
ইন্দ্রপাল দশম শতকের কামরূপের পাল বংশের একজন রাজা। ইন্দ্রপালের পিতা ছিলেন পুরন্দরপাল। কিন্তু পিতামহ রত্নপালের জীবিত অবস্থাতে পিতৃর মৃত্যু হওয়ায় পিতামহের পর কামরূপের রাজসিংহাসনে বসেন। ইন্দ্রপাল রাষ্ট্রকূট রাজকুমারী রাজ্যদেবীকে বিয়ে করেছিলেন। তিনি প্রায় ২৫ বছর রাজত্ব করেছিলেন। এই সময়ে তাঁর রাজ্যের সীমার অনেক বিস্তার ঘটেছিল। তাঁর মৃত্যুর সময় আনুমানিক ৯৯০ খ্রীষ্টাব্দ।
ইন্দ্রপাল রাজত্বের অষ্টম বছরে গুয়াহাটি তাম্র শাসনেের মাধ্যমে হপিয়মা বিষয়ের অন্তর্গত কাসিপাটকে ( ৯উত্তর কুলে) এবং রাজত্বের একবিংশ বর্ষে গুয়াকুছি তাম্র শাসনের মাধ্যমে মান্দি বিষয়ের অন্তর্গত পণ্ডরীতে (উত্তর কুলে) ব্রাহ্মণকে ভূমি দান করেছিলেন। এই দুই তাম্রলিপি বর্তমানের গুয়াহাটির পাতিদরং মৌজা এবং নলবারীর গুয়াাকুছি গ্রামে পাওয়া গেছে।।
লাইনাস সেবাস্টিয়ান
লাইনাস গ্যাব্রিয়েল সেবাস্টিয়ান (জন্ম ২০ আগস্ট, ১৯৮৬) একজন ইউটিউবার, উপস্থাপক, প্রযোজক এবং লাইনাস মিডিয়া গ্রুপ এর প্রতিষ্ঠাতা।
লাইনাস পরিচিত তার তৈরি করা টেকনোলজি বিষয়ক ইউটিউব চ্যনালে গুলোর জন্য, যার মধ্যে লাইনাস টেক টিপস, টেক কুইকি এবং চ্যানেল সুপার ফান অন্যতম।  ২০০৭ থেকে ২০১৫ সাল বন্ধ হয়ে যাবার আগ পর্যন্ত কানাডিয়ান কম্পিউটার বিক্রেতা কোম্পানি এনসিআইএক্স (NCIX) এর টেকনোলজি বিষয়ক ভিডিওর উপস্থাপক হিসেবে কাজ করে। ২০১৫ সালে, Inc. magazine লাইনাস সেবাস্টিয়ান কে "Top 30 Power Players in Tech" এর মধ্যে ৪র্থ হিসেবে নির্বাচিত করে।
দ-পর্বতীয়ার শিলদ্বার
তেজপুর শহরের থেকে প্রায় পাঁচ কিলোমিটার পশ্চিমে দ-পর্বতীয়া নামের গ্রামে ইতিহাস প্রসিদ্ধ দ-পর্বতীয়ার শিলার দুয়ার অবস্থিত। এই স্থান ভারতীয় পুরাতত্ত্ব জরীপ বিভাগ দ্বারা সংরক্ষিত করা হয়েছে।
১৯২১-১৯২২ সালে ভারতীয় পুরাতত্ত্ব জরীপ বিভাগের খনন কার্যের থেকে দ-পর্বতীয়াতে উদ্ধার হয় পাথরের মন্দিরর উপর আহোম যুগতমে পাথর এবং ইট দিঢে নির্মিত দেবালয়ের গাঁথনি। মনে করা হয় যে, এই স্থানে বাণরাজা হরি-হরের মিলন ভূমির স্মৃতি চিরজাগরূক করে রাখার জন্য ’হরি হরাত্মক’ শিব প্রতিষ্ঠা করে মন্দির নির্মাণ করিয়েছিলেন। কৃষ্ণর হাতে বাণ যুদ্ধে পরাজিত হয়ে সুস্থ হওয়ার পর কৃষ্ণের প্রতি বাণের ভক্তি জেগেছিল এবং হরি-হর অভিন্ন বলে জ্ঞান হয়েছিল । তিনি হরি হরাত্মক শিব মন্দির প্রতিষ্ঠার উদ্যোগ নিয়েছিলেন। এই মন্দিরটি আহোম রাজার আমলে পুনরায় নির্মাণ করা হয়েছিল যদিও ১৮৯৭ সালের বৃহৎ ভূমিকম্পে তা ধ্বংস হয় । বর্তমান থাকা চিহ্নস্বরূপ ইটগুলি দেখা যায়। রায় বাহাদুর কনক লাল বরুয়ার মতে এখনকার এই মন্দির কামরূপ নৃপতি ভাস্কর বর্ম্মার পূর্বে পঞ্চম ষষ্ঠ খৃষ্টাব্দে নির্মিত । বর্তমানের শিলের দ্বার এই মন্দিরের ভগ্নাবশেষ । কোনো কোনো প্রত্নতত্ববিদ একে গুপ্ত যুগের আগের পুরানো স্মৃতি চিহ্ন বলে মনে করেন।
এর বৈশিষ্ট এই যে এর মূর্ত্তিগুলি খোদাই করা নয়, বাইরের থেকে তৈরি। স্তম্ভটির মধ্যে হাতে মালা নিয়ে উড়ন্ত গরুড় । ওপরে লানির বাঁদিকে ডম্বরু নিয়ে চার হাতের শিব । ঘোড়ার মত মুখের আকৃতি থাকা নর মূর্ত্তি । কাছে দুটি নারী মুর্ত্তি । বাঁশিবাদক কৃষ্ণ । দুইহাতে পদ্ম নিয়ে থাকা সূর্য্য । স্তম্ভ দুটোর নিচে হাতে মালা নিয়ে গংগা-যমুনার মুর্ত্তি । পর্যটকের জন্য এই তোরণ বিশেষভাবে আকর্ষণীয়।
চরকেওয়ার ইউনিয়ন পরিষদ
চরকেওয়ার ইউনিয়ন পরিষদ মুন্সিগঞ্জ সদর উপজেলার অর্ন্তভুক্ত একটি ইউনিয়ন। যার আয়তন প্রায় ২০.৭২ বর্গ কিলোমিটার বা ০৮ বর্গমাইল। ১৯ টি গ্রামে প্রায় ৩১ হাজার বসবাসকারী ইউনিয়ন পরিষদটি ৫ টি মৌজায় বিভক্ত। এই ইউনিয়ন পরিষদের মোট ভূমির পরিমান ৫,৭৯৫.২৫ একর। যার মধ্যে কৃষি ভূমির পরিমান ৫,২৭৫.৫৪ একর।
এই ইউনিয়ন পরিষদে মোট ৬১ কিলোমিটার রাস্তা রয়েছে। যার মধ্যে ১৩ কিলোমিটার পাকা রাস্তা, ১৩ কিলোমিটার অর্ধপাকা রাস্তা এবং ৩৫ কিলোমিটার কাচা রাস্তা। এবং এসব রাস্তা চলাচল বান্ধব করার জন্যে ৩৯ টি ব্রীজ ও কালভার্ট নির্মান করা হয়েছে।
সংশ্লিষ্ট ইউনিয়ন পরিষদে ২ টি কিন্ডারগার্টেন, ১৩ টি সরকারি প্রাথমিক বিদ্যালয়, ২ টি নিম্ন মাধ্যমিক বিদ্যালয়,২টি বেসরকারি উচ্চ মাধ্যমিক বিদ্যালয় এবং ৭টি মাদ্রাসা রয়েছে।
জনগণের সাধারণ চিকিৎসার প্রয়োজনে ২ টি কমিউনিটি ক্লিনিক পাশাপাশি ১ পারিবার পরিকল্পনা কেন্দ্র রয়েছে।
এই ইউনিয়ন পরিষদে ১ টি ব্যাংক, ১টি ডাকঘর, ১ টি ভূমি অফিস, ১টি অনুমোদিত কাজি অফিস ও প্রায় ৭৪ টি মসজিদ রয়েছে। পাশাপাশি এই ইউনিয়ন পরিষদে ১টি কোল্ড ষ্টোরেজ, ১০ টি ডেইরী ফার্ম ২৪টি পোল্ট্রি ফার্ম এবং ১ টি স'মিল রয়েছে।
বসবাসকারী জনসংখ্যা মধ্যে অধিকাংশই কৃষিকাজ করে থাকে। গুরুত্বপূর্ণ ফসলের মধ্যে প্রথমেই রয়েছে আলু। তাছাড়া ধান, পাট ও অন্যান্য সবজি উৎপাদন করা হয়ে থাকে। পাশাপাশি পুরুষদের একটি বড় অংশ বৈদেশিক জনশক্তিতে গুরুত্বপূর্ণ ভূমিকা পালন করছে।
হয়গ্রীব মাধব মন্দির
হয়গ্রীব মাধব মন্দির () অসমের কামরূপ জেলার হাজোতে অবস্থিত এক দেবালয়। হাজোর মণিপর্বত নামের একটি টিলার উপর এই দেবালয় অবস্থিত। বিষ্ণুর এক অবতার "হয়গ্রীব"কে (ঘোড়ার মাথাসহ বিষ্ণু) এখানে পূজা-অর্চনা করা হয়। সংস্কৃত ভাষায় 'হয়' মানে 'ঘোড়া' এবং 'গ্রীবা'র অর্থ 'গলা'। সেহেতু এই মন্দিরটিকে 'হয়গ্রীব মন্দির' বলে ডাকা হয়। বৌদ্ধধর্মীদের কাছেও এটি এক পবিত্র স্থান। তারা বিশ্বাস করেন যে, গৌতম বুদ্ধ শরীর ত্যাগ করে এই স্থানে 'মোক্ষ' বা 'নির্বাণ' লাভ করেছিলেন।
প্রবাদ অনুসারে 'মধু' এবং 'কৈটভ' নামের দুটি অসুর বেদের সৃষ্টির সময়ে ব্রহ্মার থেকে সেগুলি চুরি করে নেয়। ব্রহ্মা বিষ্ণুকে যোগনিদ্রা থেকে জাগিয়ে বেদ উদ্ধারের জন্য অনুরোধ করেন। তখন বিষ্ণু 'হয়গ্রীবে'র রূপ ধারণ করে রসাতলে যান এবং বেদসমূহ উদ্ধার করে এনে ব্রহ্মাকে দেন। এর পরে বিষ্ণু উত্তর-পূর্বে এসে হয়গ্রীব রূপে শুয়ে পড়েন। মধু এবং কৈটভ ঘুরে এসে বিষ্ণুকে যুদ্ধ করতে বলে। সেই যুদ্ধে বিষ্ণু অসুর দুজনকে পরাস্ত করে প্রাণনাশ করেন।
কালিকা পুরাণ মতে, এই তীর্থস্থানের প্রতিষ্ঠাতা ঔর্বঋষি। ভগবান বিষ্ণু ঔর্বঋষির তপস্যা ভঙ্গকারী জ্ববাসুর, হয়াসুর ইত্যাদি পাঁচজন অসুরকে বধ করে হয়গ্রীব মাধব নামের এই পর্বতে অবস্থান করে আছেন।
হয়গ্রীব মাধব এক প্রাচীন মন্দির যদিও বর্তমানের ঘরটি পরবর্তী সময়ের। কালাপাহাড় প্রাচীন মন্দিরটি ভেঙে যাবার পরে কোচ রাজা রঘুদেব ১৫৪৩ খ্রীষ্টাব্দে মন্দিরটির পুনর্নির্মাণ করেন। কিছুসংখ্যক ইতিহাসবিদের মতে, পাল রাজবংশের রাজা ষষ্ঠ শতকে এই মন্দির নির্মাণ করেছিলেন।
পূর্ণানন্দ বরগোহাঁইর সময়ে কলিয়াভোমোরা বরফুকনের প্রথম পত্নী শয়নী মন্দিরটিতে ভূমির ভাগাভাগির জন্য একটি পাইকের পরিবার দান করেছিলেন। মন্দিরের ভিতর কোচ রাজা রঘুদেব এবং আহোম রাজা প্রমত্ত সিংহ এবং কমলেশ্বর সিংহের শিলালিপি আছে।
হয়গ্রীব মাধব মন্দিরটি পাথর দিয়ে নির্মিত। মন্দিরটির গায়ে হাতীর প্রতিমূর্তি অঙ্কিত আছে। এইসমূহ অসমীয়া স্থাপত্যের নিদর্শন বলে মনে করা হয়। গোটা মন্দিরের গঠনটি ইটের স্তম্ভের উপর আছে যেগুলি মূল মন্দিরের সঙ্গে পরে যোগ করা বলে অনুমান করা হয়।
মন্দিরটি তিনটি ভাগে বিভক্ত- গর্ভগৃহ (নিচের ভাগ), মধ্যভাগ এবং শিখর (ওপরের ভাগ)। মন্দিরের বাটসোরাটি গ্রেনাইট পাথরে নির্মিত। গর্ভগৃহে লুকানো দীর্ঘ কক্ষটি ইট দিয়ে তৈরি এবং ৪০ ফুট×২০ ফুট আকারের। ১৪ বর্গফুট আবরা গর্ভগৃহ অংশটি ইটে নির্মিত। শিখর অংশটি পিরামিড আকৃতির। সন্মুখের কক্ষটি পাথরে নির্মিত। কক্ষের দুদিক পদ্ম আকৃতিতে কয়েকটি পাথরের দুটি দেয়াল আছে।
মন্দিরের বাইরের দিকে বিষ্ণুর দশটা অবতার বর্ণনা করা ভাস্কর্য আছে যার ভিতর বুদ্ধ নবম। অন্য ভাস্কর্যসমূহ শনাক্ত করা যায় না যদিও বেশিরভাগই পুরুষাকৃতির এবং হাতে ত্রিশূল নিয়ে থাকা। মূল মন্দিরটির কাছে আহোম রাজা প্রমত্ত সিংহ‍ নির্মাণ করা একটি ছোট মন্দির আছে। এখানে প্রতিবছর দোলোৎসব ধুমধামে পালন করা হয়। মাধব মন্দিরের কাছে 'মাধব পুখুরী' নামের একটি বড়ো পুকুর আছে।
মন্দিরটির উপাসনাস্থলে থাকা প্রতিমূর্তিসমূহ হল "হয়গ্রীব" বা "বুঢ়া মাধব", তার বামদিকে আছে "দ্বিতীয় মাধব" বা "বিষ্ণু", এবং বৈষ্ণব সংস্কৃতির প্রতীক "গরুড়"। আন প্রতিমূর্তিসমূহ হল "চলন্ত মাধব", "গোবিন্দ মাধব" এবং "বাসুদেবে"র। বিষ্ণুর প্রতিমূর্তিটির উড়িষ্যার পুরীর জগন্নাথের মূর্তির সঙ্গে মিল আছে। অন্যদিকে বৌদ্ধ লামাগণ হয়গ্রীব মাধবের মূর্তিটি "মহামুনি" অর্থাৎ গৌতম বুদ্ধের বলে পূজা করে।
হয়গ্রীব মাধব মন্দিরে দোলোৎসব, বিহু এবং জন্মাষ্টমী নির্দিষ্ট সময়ে পালন করা হয়।
মাদ্রাজ মেডিকেল কলেজ
মাদ্রাজ মেডিক্যাল কলেজ হচ্ছে একটি শিক্ষা প্রতিষ্ঠান যা চেন্নাই, তামিলনাড়ু, ভারততে অবস্থিত। এটি ২ ফেব্রুয়ারি, ১৮৩৫ সালে প্রতিষ্ঠিত হয়। এটি ইকলা ডি মেডিসিন ডি পন্ডিচিরি ও মেডিকেল কলেজ কলকাতার পর প্রতিষ্ঠিত ভারতের তৃতীয় প্রাচীনতম মেডিক্যাল কলেজ এবং ৪২৫ টি আসনের মধ্যে দেশের প্রথম স্নাতকোত্তর চিকিৎসা শিক্ষা কেন্দ্র। যে কোনও সময়ে, ২৫০০ টিরও বেশী চিকিৎসা এবং প্যারামেডিক ছাত্ররা সেখানে অধ্যয়ন করেন।
১৬৬৪ খ্রিস্টাব্দের ১৬ নভেম্বর ব্রিটিশ ইস্ট ইন্ডিয়া কোম্পানির অসুস্থ সৈন্যদের চিকিৎসার জন্য একটি ছোট্ট হাসপাতাল হিসেবে সরকারী জেনারেল হাসপাতাল চালু করা হয়।
প্রাথমিক দিনগুলিতে, হাসপাতালটি ফোর্ট সেন্ট জর্জ এ অবস্থিত ছিল।পরবর্তী ২৫ বছরে, এটি একটি প্রথাগত চিকিৎসা সুবিধা বৃদ্ধি পেয়েছেগভর্নর এলিহু ইয়েল (বিশ্ব-প্রখ্যাত ইয়েল বিশ্ববিদ্যালয়ের উপদেষ্টা) হাসপাতালের উন্নয়নে গুরুত্বপূর্ণ ভূমিকা রাখে এবং ১৬৯০ খ্রিস্টাব্দে কেল্লার মধ্যে এটি নতুন স্থান দখল করে।
অ্যাঙ্গো-ফরাসি যুদ্ধ (১৭৪৪-১৭৪৮) পরে হাসপাতালে দুর্ভিক্ষ থেকে বেরিয়ে আসেন,এবং এটি ১৭৭২ সালে বর্তমান স্থায়ী স্থানে বসতি স্থাপন করতে পারে ২০ বছর আগে।১৭৭২ সাল নাগাদ হাসপাতালে ইউরোপীয়, ইউরেশীয় ও স্থানীয়দের নিদান ও চিকিত্সার পশ্চিমা পদ্ধতি এবং ওষুধ তৈরির পদ্ধতি সম্পর্কে প্রশিক্ষণ দেওয়া হয়। এই প্রশিক্ষিত কর্মীকে তৎকালীন মাদ্রাজ প্রেসিডেন্সির জেলা সদর দফতরে ডিপ্লোমাগুলিতে নিযুক্ত করা হয়েছিল যাতে যোগ্য ডাক্তারদের সহায়তা করতে পারে। ১৮২০ সালের মধ্যে, প্রতিষ্ঠানটি ইস্ট ইন্ডিয়া কোম্পানির একটি মডেল হাসপাতালের স্বীকৃতি স্বরূপ। ১৮২৭ সালে ড. ডি. মর্টিমারকে সুপারিনটেনডেন্ট হিসেবে নিযুক্ত করা হয়।
কলেজটি মন্টিমারের পরিচালিত একটি বেসরকারী মেডিক্যাল হাউসে শুরু হয়েছিল এবং ১৮৩৫ সালে এটি একটি মেডিক্যাল স্কুলে পরিণত হয়, যা গভর্নর স্যার ফ্রেডেরিক অ্যাডাম।স্কুলটিকে গভর্নমেন্ট জেনারেল হাসপাতালের সাথে সংযুক্ত করা হয় এবং রাষ্ট্র কর্তৃক স্পন্সর করা হয়।
১৮৪২ সালে ভারতীয়দের স্কুলে ভর্তি করা হয়েছিল।
১৮৫০ সালে, স্কুল কাউন্সিল একটি কলেজের অবস্থা অনুযায়ী সরকারকে প্রস্তাব পেশ করে। ১৮৫০ সালের অক্টোবর ১, ১৮২০ সালে এই মর্যাদা দেওয়া হয় এবং মাদ্রাজ মেডিক্যাল কলেজের নামকরণ করা হয়।
ছাত্রদের প্রথম ব্যাচ ১৮৫২ সালে স্নাতক ডিগ্রি লাভ করে এবং মাদ্রাজ মেডিক্যাল কলেজের স্নাতক ডিগ্রি লাভ করে। ১৮৫৭ সালে, এটি মাদ্রাজ বিশ্ববিদ্যালয়ের অধিভুক্ত হয়।
বিশ্বের প্রথম নারী ডাক্তারদের একজন (প্রথম চার নারী ছাত্রদের মধ্যে একজন), মেরি শ্যারলিবে১৮৭৮ সালে মাদ্রাজ মেডিক্যাল কলেজ থেকে স্নাতক ডিগ্রি লাভ করেন, যখন মহিলাদের ব্রিটেনের মেডিকেল কলেজগুলিতে যোগদানের অনুমতি দেওয়া হয় নি।এই সময়ে প্রতিষ্ঠান থেকে স্নাতক প্রথম ভারতীয় মহিলা ডাক্তার: ড. মুথুলকশমি রেড্ডি।
১৯৯৬ সালে, যখন মাদ্রাজের মহানগরকে চেন্নাই নামকরণ করা হয় তখন কলেজটি চেন্নাই মেডিক্যাল কলেজ নামে নামকরণ করা হয়। পরে মাদ্রাজ মেডিক্যাল কলেজে এটি পুনরায় নামকরণ করা হয়, কারণ কলেজটি পুরোনো নামের বিশ্বব্যাপী পরিচিত ছিল।
কলেজটি ২০১০ সালের ফেব্রুয়ারি মাসে ১৭৫ বছরের শিক্ষা সম্পন্ন করেছে, যা কলেজে অনুষ্ঠিত গ্র্যান্ড ফ্যামিলের সাথে পরিনত হয়েছে। ২৮ ফেব্রুয়ারি, ২০১০ তারিখে কলেজের নতুন ভবনটির ভিত্তি প্রস্তর স্থাপন করা হয় তামিলনাডুর মাননীয় মুখ্যমন্ত্রী ড. করুণানিধি।
জানুয়ারী ২০১১ সালে, তামিলনাড়ুর মুখ্যমন্ত্রী ডা. করুণানিথী একটি জিও জারি করে এবং রাজীব গান্ধী সরকারী জেনারেল হাসপাতালের নাম পরিবর্তন করে।
কারেংঘর
কারেংঘর () আহোম স্বর্গদেউদের দ্বারা নির্মিত একটি পিরামিড আকৃতির রাজমহল। অসমর শিবসাগর শহরের থেকে ১৫ কিলোমিটার পূর্বের গড়গাঁওয়ে অবস্থিত। ১৫৪০ সালে স্বর্গদেউ চুক্লেংমুঙ এই ঘরটির নির্মাণ আরম্ভ করেছিলেন। তার পরে প্রমত্ত সিংহই একে ইটে নির্মাণ করেন। ১৭৫২ সালে কারেংঘরটির বিপুলভাবে ক্ষতি হয়। তখন আহোম স্বর্গদেউ রাজেশ্বর সিংহ একে পুনরায় নির্মাণ করান।
অসমীয়াতে "কারেং" শব্দটি যেকোনো রাজপ্রসাদকে বোঝায়। অন্যদিকে, গড়গাঁওয়ে থাকা এই রাজকারেংটির নাম কারেং ঘর। এতে "ঘর" শব্দটি অপ্রয়োজনীয় যদিও এইক্ষেত্রে 'ঘর' শব্দটি একটি বিশেষ রাজকারেং-এর নাম হিসাবে ব্যবহার করা হয়েছে।
কারেং ঘরটিতে প্রবেশ করবার জন্য চারটি দরজা আছে। দরজাগুলিকে "সিংহ দরজা" বলা হয়। ঘরটির তলায় দুমহলা এবং ওপরে পাঁচ মহলা আছে। তলার মহলা থেকে রংপুরের (বর্তমানের শিবসাগর) তলাতল ঘর পর্যন্ত আসতে প্রায় ১৬ কিলোমিটার দীর্ঘ একটি সুরংগ ছিল। এই সুরংগ বর্তমানে বন্ধ হয়ে আছে। কারেং ঘরটির চৌদিকে একটি বহল আলি এবং তার কাছে কাছে তাঁতীর গড় আছে। গড়ের কিছু দূরত্বে কাছে কাছে মাহুত-হাতি তলায় যাওয়া একটি দ খাবৈ আছে। আগে এই গড়খাবৈটিতে বারমাস জল থাকত। কারেং ঘরটি দৈর্ঘ্যে ১২০ হাত এবং প্রস্থে ৩০ হাত। মিরজুমলা অসম আক্রমণ করতে আসায় তাঁর সাথে আসা বাকনবিশ (বরকাকতী) লিখেছিলেন, "গড়গাঁওয়ের রাজকারেং-এর নিচে কটকটীয়া, ধুনীয়া এবং নানান কারুকার্যে সূশোভিত ঘর গোটা পৃথিবীতে বিরল"। ১২,০০০ অসমীয়া বাঢ়ৈ সম্পূর্ণ একবছরে এই কারেং ঘরটি তৈরি করেছিল। শুরুতে এতে কাঠ-বাঁশের প্রকাণ্ড চাংঘর ছিল। একে "হোলোং" বলে ডাকা হত। মিরজুমলার সাথে অসমে আসা সিিহাবুদ্দিন তালিসের মতে কারেং ঘরের বর্ণনা হ'ল, "রাজার সোলং (হোলং) ঘরটি দৈর্ঘ্যে ১২০ হাত, প্রস্থে ৩০ হাত; এই ঘরে ৬৬ টা স্তম্ভ। প্রত্যেকটি বিতোপন স্তমে্ভর বেড় বা পরিধি ৪ হাত করে। ঘরটির চালগুলি আচরিত কৌশল খাটিয়ে কাঠের কারুকার্যে সুশোভিত করা। সেই অবস্থা থেকে স্বর্গদেউ রাজেশ্বর সিংহের হাতে আটকধুনীয়া রাজপ্রাসাদে পরিণত হ'ল গড়গাঁওয়ের কারেং ঘর।"
নেহা ধুপিয়া
নেহা ধুপিয়া (জন্মঃ ২৭ আগস্ট ১৯৮০) একজন ভারতীয় হিন্দি চলচ্চিত্র অভিনেত্রী এবং সাবেক 'মিস ইন্ডিয়া'। মূলত হিন্দি ভাষার চলচ্চিত্রে কাজ করলেও নেহা কিছু তেলেগু এবং মালায়ালাম ভাষার চলচ্চিত্রেও কাজ করেছেন এবং তার অভিনীত প্রথম চলচ্চিত্র ছিলো মালায়ালাম ভাষারই। নেহা মঞ্চ নাটকে অভিনয় শুরু করেছিলেন এবং রক ব্যান্ড প্রতিষ্ঠান 'ইউফোরিয়া'র একটি মিউজিক ভিডিওতে মডেল হয়েছিলেন। ধুপিয়া পরে মডেলিং ভালো করে শুরু করে দেন।
শিশু নেহা মালায়ালাম চলচ্চিত্র 'মিন্নারাম'তে অভিনয় করেছিলেন যেটি ১৯৯৪ সালে মুক্তি পায়। ২০০২ সালে নেহা 'মিস ইন্ডিয়া' সুন্দরী প্রতিযোগিতায় জয়ী হলে তার বলিউডে ডাক পড়ে, 'কায়ামাতঃ সিটি আন্ডার থ্রেট' (২০০৩) চলচ্চিত্রে তিনি কাজ করার সুযোগ পান। নেহা অভিনীত ২০০৫ সালে মুক্তি পাওয়া হাস্যরসাত্মক চলচ্চিত্র 'কিয়া কুল হে হাম' বাণিজ্যিকভাবে সফল হয়েছিলো এবং 'শুটআউট এ্যাট লোখান্ডওয়ালা' (২০০৭) জনপ্রিয়সহ ব্যবসাসফলও হয়েছিলো, একই বছর মুক্তিপ্রাপ্ত চলচ্চিত্র 'দাছ কাহানিয়া'তেও নেহা ভালো অভিনয় করেন। ২০০৫ সালের 'জুলি' এবং 'সীসা' চলচ্চিত্রে অভিনয় করে নেহা দর্শকদের দৃষ্টি কাড়তে সক্ষম হন, ২০০৬ সালের 'চুপ চুপ কে' তে নেহা সাপোর্টিং রোলে ছিলেন, এছাড়া 'গরম মশলা' (২০০৫) এ তার করা ম্যাগী চরিত্র এবং ২০০৯ এর 'দে দানা দান' এর অনু চোপড়া চরিত্রটাও মনে রাখার মত।
নেহা ১৯৮০ সালে কোচিতে একটি শিখ পরিবারে জন্মগ্রহণ করেন. তার বাবা প্রদীপ সিং ধুপিয়া নৌবাহিনীতে 'কমান্ডার' পদমর্যাদার কর্মকর্তা ছিলেন আর মাতা মানপিন্দার বাবলী গৃহিণী ছিলেন। নেহা প্রথমে 'নেভী পাবলিক স্কুল' এবং পরে দিল্লীর ধাউলা কুয়ানের 'আর্মি পাবলিক স্কুল'তে অধ্যায়ন করেন। এরপর তিনি দিল্লীর 'জিসাস এন্ড ম্যারি কলেজ'তে ইতিহাস বিষয়ে নিয়ে পড়েন এবং এটি নিয়েই অনার্স সম্পন্ন করেন। 
২০১৮ সালের ১০ মে তিনি তার সবচেয়ে ঘনিষ্ঠ বন্ধু আঙগাদ বেদির সাথে বিবাহবন্ধনে আবদ্ধ হন।
এদেরসন মোরায়েস
এদেরসন সান্তানা জে মোরায়েস (জন্ম: ১৭ আগস্ট ১৯৯৩), অধিক পরিচিত এদেরসন নামে, হলেন একজন ব্রাজিলীয় পেশাদার ফুটবলার, যিনি প্রিমিয়ার লীগের ক্লাব ম্যানচেস্টার সিটি এবং ব্রাজিল জাতীয় দলে একজন গোলরক্ষক হিসেবে খেলেন।
তিনি ২০০৮ সালে সাও পাওলোর হয়ে তার ক্যারিয়ার শুরু করেন, পরবর্তীতে তিনি পর্তুগিজ ক্লাব বেনফিকায় যোগদান করেন, সেখানে এক বছর একজন যুব খেলোয়াড় হিসেবে খেলেন। ২০১২ সালে, তিনি রিবেইরাও থেকে রিও আভে-এ যোগদান করেন । অতঃপর ২০১৫ সালে, তিনি পুনরায় বেনফিকায় যোগদান করেন, যেখানে তিনি দলটির হয়ে অভিষেক করার পূর্বে বেশ কয়েকদিন দলটির সংরক্ষিত দলে খেলেছেন। সেখানে খেলার সময় তিনি ৪টি ট্রফি জয়লাভ করতে সক্ষম হয়েছিলেন। ২০১৬–১৭ মৌসুম শেষ হওয়ার পর, তিনি প্রিমিয়ার লীগের ক্লাব ম্যানচেস্টার সিটিতে প্রায় ৩৫ মিলিয়ন ইউরোর বিনিময়ে যোগদান করেন। তিনি এই স্থানান্তরের মাধ্যমে সর্বকালের সবচেয়ে দামি গোলরক্ষকে পরিণত হয়েছে।
রিও আভে
বেনফিকা
ম্যানচেস্টার সিটি
ব্রাজিল অনূর্ধ্ব-২৩
ব্যক্তিগত
হ্যাল বিমানবন্দর
এইচএএল বিমানবন্দর বা হ্যাল বিমানবন্দর (আইসিএও: ভিওবিজি), ভারতের কর্ণাটক, রাজ্যের ব্যাঙ্গালোরে অবস্থিত একটি বিমানবন্দর। এটি হিন্দুস্তান বিমানবন্দর নামেও পরিচিত। শহরের কেন্দ্রস্থলে তার অবস্থানের কারণে এটি সাধারণ এবং ব্যবসায়িক বিমানের জন্য পছন্দের স্থান। বিমানবন্দরটি হিন্দুস্থান অ্যারোনটিক্স লিমিটেড এবং ভারতীয় সশস্ত্র বাহিনী দ্বারা একটি পরীক্ষা-নিরীক্ষার স্থান হিসাবে ব্যবহৃত হয়। এটি ২৪ মে ২০০৮ সালে পর্যন্ত বেঙ্গালুরু শহরের জন্য অভ্যন্তরীণ ও আন্তর্জাতিক বিমানবন্দর হিসেবে কাজ করেছে। পরে বিমানবন্দরটি দেবনাহাল্লীতে নির্মিত নতুন কেম্পেগৌড়া আন্তৰ্জাতিক বিমানবন্দর দ্বারা প্রতিস্থাপিত হয়। বর্তমানে বিমানবন্দরটি থেকে বাণিজ্যিক উড়ান পরিষেবা পুনঃসূচনা করার জন্য বারবার চেষ্টা করা হয়েছে।
বিমানবন্দরটি ১৯৪০ সালে হিন্দুস্থান এয়ারক্রাফট কোম্পানির প্রতিষ্ঠাতা (বর্তমানে হিন্দুস্তান এয়ারোনটিক্স লিমিটেড), ওয়ালচাঁদ হিরাচাঁদ কর্তৃক নির্মিত হয়েছিল, একটি বিমান বা উড়োজাহাজ উৎপাদন কেন্দ্র হিসেবে। দুই বছর পর, দ্বিতীয় বিশ্বযুদ্ধের সময় জাপানের আক্রমণ থেকে ভারতকে রক্ষার জন্য রয়্যাল এয়ার ফোর্স কর্তৃক বিমানবন্দরটি ব্যবহারের জন্য ব্রিটিশ কর্তৃপক্ষ নির্দেশ দিয়েছিল।
১৯৬৪ সালে বিমানবন্দরটি নতুন প্রতিষ্ঠিত হিন্দুস্থান অ্যারোনটিক্স লিমিটেড দ্বারা অধিগ্রহন করা হয়। শুধুমাত্র অন্তর্দেশীয় বাণিজ্যিক উড়ানগুলি, প্রাথমিকভাবে, ১৯৮০ সালে শুরু হয়।
হ্যাল বিমানবন্দর থেকে প্রথম আন্তর্জাতিক উড়ান পরিচালনা ১৯৯৭ সালে শুরু হয়েছিল। ২০০১ সালের সেপ্টেম্বর মাসে, লুফথানসা, ফ্রাঙ্কফুর্ট এবং বেঙ্গালুরুর মধ্যে উড়ান শুরু করে, যা বিমানবন্দরের সঙ্গে ইউরোপের প্রথম ননস্টপ সংযোগ হিসাবে চিহ্নিত করে। ব্রিটিশ এয়ারওয়েজ এবং এয়ার ফ্রান্স অক্টোবর ২০০৫ সালে বিমানবন্দরটি থেকে যথাক্রমে লন্ডন এবং প্যারিসের মধ্যে উড়ান চালু করে। 
২০০০-এর দশকে, হ্যাল বিমানবন্দরের বাণিজ্যিক যাত্রী পরিবহন প্রতি বছর প্রায় ৩৫% হারে বৃদ্ধি পেয়েছিল। ২০০৬ থেকে ২০০৭ সাল পর্যন্ত বিমানবন্দরটি ৮.২ মিলিয়ন যাত্রী পরিবহন করেছে, যা তার যাত্রী পরিবহন ক্ষমতা ৩.৬ মিলিয়নেরও থেকে অনেক বেশি।
এই কারণে, জুলাই ২০০৪ সালে ভারত সরকার বেঙ্গালুরু আন্তর্জাতিক বিমানবন্দর লিমিটেড (বিআইএএল, বিমানবন্দর পরিচালনাকারী সংস্থা) সাথে একটি অংশিদারিথ্ব চুক্তি পর বেঙ্গালুরুতে আরেকটি বিমানবন্দর নির্মাণের অনুমোদন দেয়। নতুন বিমানবন্দরটি শহরের ৩০ কিলোমিটার (১৯ মাইল) মধ্যে নির্মানের পরিকল্পনা করা হয়। ২৮ মে ২০০৮ সালে কেম্পেগৌড়া আন্তৰ্জাতিক বিমানবন্দর (কেআইএবি) নামে নতুন বিমানবন্দরটি চালু হয়। ১৫০ কিলোমিটার (৯৩ মাইল) ব্যাসার্ধের মধ্যে কোনও বাণিজ্যিক বিমানবন্দর থাকবে না বলে সরকারের প্রতি অনুরোধ করা হয়েছে এবং সব যাত্রীবাহী উড়ান হ্যাল বিমানবন্দরের থেকে নতুন বিমানবন্দরে স্থানান্তর করা হয়েছে।
হ্যাল বিমানবন্দরটির একটি রানওয়ে রয়েছে। রানওয়েটি ০৯/২৭ ভিত্তিতে ৩,৩০৭ মিটার (১০,৮৫০ ফুট) দীর্ঘ। ই২ (প্রিমিয়াম) এবং ই১ নামের পূর্ব দিকে ২ টি ট্যাক্সিওয়, একইভাবে পশ্চিম দিকে ডব্লিউ১ (ঘের) এবং ডব্লিউ২ নামে ২ টি ট্যাক্সিওয় সহ মোট ৪ টি প্রবেশ/প্রস্থান ট্যাক্সিওয়ে রয়েছে। উপরন্তু, বিমানবন্দরে ছয়টি অ্যাপ্রন আছে।
যাত্রীবাহী টার্মিনাল বিমানবন্দর উত্তর দিকে অবস্থিত ছিল। বিমানবন্দরে দুটি জেটওয়ে'সহ অন্তর্দেশীয় এবং আন্তর্জাতিক উড়ানের জন্য পৃথক বিভাগ রয়েছে। যাত্রীবাহী উড়ানের বৃদ্ধি সত্ত্বেও, টার্মিনালটি প্রসারিত করার জন্য কোনও জায়গা ছিল না এবং টার্মিনালের সামনের বিমান দাড়ানোর স্থানটি কেবল ছয়টি উড়োজাহাজকে ধারন করতে পারে।
নেতো
নরবের্তো মুরারা নেতো, সাধারণভাবে নেতো নামে পরিচিত (জন্ম: ১৯ জুলাই ১৯৮৯) হলেন একজন ব্রাজিলীয় পেশাদার ফুটবলার, যিনি স্পেনীয় ক্লাব ভ্যালেন্সিয়ার হয়ে একজন গোলরক্ষক হিসেবে খেলেন।
নেতো ২০০৯ সালে, আতলেতিকো পারানায়েন্সের হয়ে তার ক্যারিয়ার শুরু করেন এবং পরবর্তীতে ইতালীয় ক্লাব ফিওরেন্টিনার হয়ে খেলেন। তিনি ২০১৫ সালে ইতালির অন্যতম জনপ্রিয় ক্লাব জুভেন্টাসে যোগদান করেন, যেখানে তিনি দুইবার ২টি ঘরোয়া শিরোপা (ডাবল) জয়লাভ করেন। তিনি সেসময় জিয়ানলুইজি বুফনের বদলি খেলোয়াড় হিসেবে লীগে খেলতেন, কিন্তু তিনি তাদের ট্রফি জয়ের ম্যাচগুলো খেলেছেন।
মারকিনয়োস
মার্কোস আওয়াস কোহেয়া (জন্ম: ১৪ মে ১৯৯৪), সাধারণভাবে মারকিনয়োস নামে পরিচিত (), হলেন একজন ব্রাজিলীয় পেশাদার ফুটবলার, যিনি লীগ ১-এর ক্লাব প্যারিস সেন্ট জার্মেই এবং ব্রাজিল জাতীয় দলের হয়ে একজন রক্ষণভাগের খেলোয়াড় হিসেবে খেলেন। যদিও তিনি মূলত হচ্ছেন একজন সেন্টার-ব্যাক, তবুও তিনি মাঝেমধ্যে একজন ফুল-ব্যাক হিসেবেও খেলে থাকেন।
তিনি ২০১১ সালে ব্রাজিলীয় ক্লাব করিন্থিয়ান্সের হয়ে তার ক্যারিয়ার শুরু করেন, এবং ২০১২ সালে কোপা লিবের্তাদোরেস জয়ের পর ইতালীয় ক্লাব রোমার সাথে ৩ মিলিয়ন ইউরোর বিনিময়ে যোগদান করেন। সেখানে তিনি ২০১৩ সালের কোপা ইতালিয়া ট্রফি জয়লাভ করেন। তিনি উক্ত মৌসুমে রোমার হয়ে নিয়মিত খেলা একজন খেলোয়াড় ছিলেন। ২০১৩ সালের জুলাই মাসে, তিনি ৩১.৪ মিলিয়ন ইউরোর বিনিময়ে ৫ বছরের জন্য লীগ ১-এর ক্লাব প্যারিস সেন্ট জার্মেইয়ে যোগদান করেন; এর মাধ্যমে তিনি সেসময় ২০ বছর বয়সী সবচেয়ে দামি খেলোয়াড়ে পরিণত হয়েছিলেন। তিনি সেখানে ১৪টি ট্রফি জয়লাভ করেছে, যার মধ্যে তার প্রথম ৩ মৌসুমে ৩টি লীগ ১ ট্রফি রয়েছে। ২০১৪ সালে দাভিদ লুইজ প্যারিস সেন্ট জার্মেইয়ে যোগদান করার পর তিনি একজন অনিয়মিত খেলোয়াড়ে পরিণত হয়ে যান, কিন্তু ২০১৬ সালে লুইজ দলটি ছেড়ে দেওয়ার পর তিনি পুনরায় তার ভূমিকায় চলে আসেন।
মারকিনয়োস ২০১৩ সাল আন্তর্জাতিক পর্যায়ে ব্রাজিল জাতীয় দলের হয়ে অভিষেক করেন। এরপূর্বে, তিনি ব্রাজিলের অনূর্ধ্ব-১৭, অনূর্ধ্ব-২১ এবং অনূর্ধ্ব-২৩ দলের সদস্য ছিলেন। তিনি অনূর্ধ্ব-২১ দলের হয়ে খেলার সময় ২০১৪ তুলোন টুর্নামেন্ট জয়লাভ করেছেন। তিনি ২০১৫ কোপা আমেরিকা এবং ২০১৬ কোপা আমেরিকার মতো প্রতিযোগিতায় ব্রাজিলের প্রতিনিধিত্ব করেছেন। এছাড়াও তিনি ২০১৬ সালের অলিম্পিকে স্বর্ণ পদকজয়ী একজন খেলোয়াড়।
ফাগনার কনসার্ভা লেমোস
ফাগনার কনসার্ভা লেমোস (জন্ম: ১১ জুন ১৯৮৯) হলে ব্রাজিলের একজন পেশাদার ফুটবলার, যিনি ব্রাজিলীয় ক্লাব করিন্থিয়ান্স এবং ব্রাজিল জাতীয় দলের হয়ে একজন রাইট ব্যাক হিসেবে খেলেন।
ফাগনার মাত্র ১৭ বছর বয়সে ২০০৬ সালে, করিন্থিয়ান্সের হয়ে অভিষেক করেন। তিনি উক্ত ম্যাচে ৪–০ গোলে জয়লাভ করে। অতঃপর ২০০৭ সালে, তিনি পিএসভি আইন্দোভেনে যোগদান করেন। ২০০৯ সালেম তিনি ভাস্কো দা গামায় যোগদান করেন। উক্ত ক্লাবের হয়ে তিনি ২০০৯ সালে সিরি বি ট্রফি জয়লাভ করেন। ২০১১ সালে, তিনি কোপা দো ব্রাজিল জয়লাভ করেন।
২০১২ সালের ২৪শে জুলাই তারিখে, তিনি ৪ বছরের জন্য জার্মান ক্লাব ভিএফএল উলফসবুর্গে যোগদান করেন। তার বুন্দেসলিগায় এক মৌসুম অতিবাহিত হওয়ার পর, তিনি ধারে তার পুরাতন ক্লাব ভাস্কো দা গামায় ফিরে আসেন, যেখানে তিনি ২০১৩ সাল পর্যন্ত ছিলেন।
২০১৪ সালে, ৭ বছর পর, ফাগনার তার প্রথম ক্লাব করিন্থিয়ান্সে উলফসবুর্গ হতে ধারে খেলতে আসেন। ২০১৫ সালের শুরুর দিকে, করিন্থিয়ান্স তার অর্থনৈতিক অধিকারের অর্ধেক গ্রহন করেন এবং তাকে একচেটিয়াভাবে স্বাক্ষর করে।
ইন্টারনেট অ্যাসাইন্ড নাম্বারস অথোরিটি
ইন্টারনেট অ্যাসাইন্ড নাম্বারস অথোরিটি (ইয়ানা) আইকানের অন্তর্গত একটি বিভাগ। এটি আমেরিকার একটি অলাভজনক ব্যক্তিমালিকানাধীন প্রতিষ্ঠান। বৈশ্বিক আইপি ঠিকানা বণ্টন, অটোনোমাস সিস্টেম নম্বর বণ্টন, ডোমেইন নেইম সিস্টেম (ডিএনএস)-এর রুট জোন পরিচালনা, বিভিন্ন ধরণের মিডিয়া, এবং ইন্টারনেট প্রটোকলের সাথে জড়িত চিহ্নসমূহ এবং ইন্টারনেট নম্বরসমূহ।
রদ্রিগো কাইয়ো
রদ্রিগো কাইয়ো কোকেট্টে রুসো (জন্ম: ১৭ আগস্ট ১৯৯৩), রদ্রিগো কাইয়ো নামে অধিক পরিচিত, হলেন একজন ব্রাজিলীয় পেশাদার ফুটবলার, যিনি ব্রাজিলীয় ক্লাব সাও পাওলো এবং ব্রাজিল জাতীয় দলের হয়ে একজন সেন্টার ব্যাক হিসেবে খেলেন। এছাড়াও তিনি মাঝেমধ্যে একজন রক্ষণাত্মক মধ্যমাঠের খেলোয়াড় হিসেবে খেলেন।
কাইয়ো ১৯৯৩ সালে সাও পাওলোর ড্রাসেনায় জন্মগ্রহণ করেছেন। তিনি মাত্র ১২ বছর বয়সে সাও পাওলোর যুব পর্যায়ের একাডেমীতে ভর্তি হন এবং সেখানে একজন রক্ষণাত্মক মধ্যমাঠের খেলোয়াড় হিসেবে তার ক্যারিয়ার শুরু করেন। ২০১২ সালে, ২০১২ কেম্পিওনাতো পলিস্তায় সান্তোসের বিরুদ্ধে এক ম্যাচে তাকে নেইমারকে অঙ্কপাত করার দায়িত্ব প্রদান করা হয়, যেটি তিনি সুচারুভাবে সম্পন্ন করেন। উক্ত খেলার পর, সফলভাবে "সান্তিস্তা" ফরওয়ার্ডকে ধরে রাখার জন্য ব্রাজিলীয় গণমাধ্যম তার প্রশংসা করে। তিনি "মভিমেন্তো দো এস্কোরপিয়াও" (বাংলা: বৃশ্চিক আন্দোলন), ইনডোর সকারের একটি জনপ্রিয় পদক্ষেপ দ্বারা নেইমারের বেশ কিছু ড্রিবল এবং শট প্রতিহত করতে সক্ষম হয়েছিলেন।
২০১৩ সালে, পাউল মিরান্ডা এবং এদসন সিলভার ইনজুরির কারণে, কাইয়ো একজন সেন্টার ব্যাক হিসেবে খেলা শুরু করেন। উক্ত অবস্থানে ভালো করার পর, তিনি তার কোচ পাউলো আউতুওরি দ্বারা প্রশংসিত হয়েছেন। কাইয়ো পরবর্তী খেলাগুলোতেও একজন রক্ষণভাগের খেলোয়াড় হিসেবে ভালো খেলতে থাকেন।
২০১৪ সালের ২রা আগস্ট তারিখে, কাইয়ো তার আন্টেরিয়র ক্রুসিয়েট লিগমেন্ট ক্ষতিগ্রস্ত করে ফেলেন, যার ফলে তিনি পরবর্তী বেশ কয়েক মাস ধরে খেলতে পারেননি। অতঃপর তিনি ২০১৫ সালের ১৬ই মার্চ তারিখে পুনরায় খেলার মাঠে ফিরে আসেন।
২০১৫ সালের ১২ই জুন তারিখে, এক প্রতিবেদনে জানানো হয় যে, কাইয়ো ১২.৫ মিলিয়ন ইউরো এবং অ্যাড-অনের বিনিময়ে লা লিগার ক্লাব ভ্যালেন্সিয়ায় যোগদান করেছেন। ২০১৫ সালের ২৯শে জুন তারিখে, উক্ত স্থানান্তর বাতিল হয়ে যায় যখন কাইয়ো ২টি মেডিক্যাল পরীক্ষায় ব্যর্থ হয়।
পেদ্রো জেরোমেল
পেদ্রো তোনন জেরোমেল (২১ সেপ্টেম্বর ১৯৮৫) হলেন একজন ব্রাজিলীয় পেশাদার ফুটবলার, যিনি ব্রাজিলীয় ক্লাব গ্রেমিও এবং ব্রাজিল জাতীয় দলের হয়ে একজন সেন্টার ব্যাক হিসেবে খেলেন।
২০১৬ সালের ২৭শে আগস্ট তারিখে, জেরোমেল তৎকালীন ব্রাজিল জাতীয় দলেরর কোচ তিতে তাকে প্রথমবারের মতো জাতীয় দলে ডাকেন। তিনি রদ্রিগো কাইয়োর বদলে জাতীয় দলে ডাক পান। তিনি ২০১৭ সালের ২৫ শে জানুয়ারি তারিখে, ব্রাজিল জাতীয় দলের হয়ে অভিষেক করেন, উক্ত ম্যাচটি ছিল কলোম্বিয়ার বিরুদ্ধে, যেখানে ব্রাজিল ১–০ গোলে জয়লাভ করে। উক্ত ম্যাচে তিনি পূর্ণ ৯০ মিনিট খেলেছিলেন।
ইজমাইলি গনসালভেস দোস সান্তোস
ইজমাইলি গনসালভেস দোস সান্তোস (জন্ম: ১১ জানুয়ারি ১৯৯০), সাধারণভাবে ইজমাইলি নামে পরিচিত, হলেন একজন ব্রাজিলীয় পেশাদার ফুটবলার, যিনি শাখতার ডোনেৎস্কের হয়ে একজন লেফট ব্যাক হিসেবে খেলেন।
২০১৭ সালের মে মাসে, ইজমাইলি ইউক্রেনের হয়ে খেলার ইচ্ছা পোষণ করেন। ২০১৮ সালের ২০শে মার্চ তারিখে, ফিলিপে লুইস এবং অ্যালেক্স সান্দ্রোর ইনজুরির কারণে ব্রাজিলীয় কোচ তিতে তাকে রাশিয়া এবং জার্মানির বিরুদ্ধে অনুষ্ঠিত দুইটি প্রীতি ম্যাচের জন্য জাতীয় দলে অন্তর্ভুক্ত করা হয়।
১৯৫৬ সালের চলচ্চিত্র স্মাইলির নাম অনুসারে তার নাম ইজমাইলি রাখা হয়েছিল।
রেনাতো আউগস্তো
রেনাতো সোয়ারেস দে অলিভেইরা আউগস্তো, বা সহজভাবে রেনাতো আউগস্তো (; জন্ম: ৮ ফেব্রুয়ারি ১৯৮৮) হলেন একজন ব্রাজিলীয় পেশাদার ফুটবলার, যিনি চাইনিজ ক্লাব বেইজিং গুয়ান এবং ব্রাজিল জাতীয় দলে একজন মধ্যমাঠের খেলোয়াড় হিসেবে খেলেন।
২০১৫ সালের ১৭ই নভেম্বর তারিখে, আউগস্তো ২০১৮ ফিফা বিশ্বকাপ বাছাইপর্বের এক ম্যাচে পেরুর বিরুদ্ধে ব্রাজিল জাতীয় দলের হয়ে প্রথম গোল করেন, উক্ত খেলাত ব্রাজিল ৩–০ গোলে জয়লাভ করে। তিনি ২০১৬ কোপা আমেরিকা এবং ২০১৬ গ্রীষ্মকালীন অলিম্পিকের ব্রাজিল দলের একজন সদস্য ছিলেন।
ফ্রেজ
ফ্রেদ্রিকো রদ্রিগেস দে পাউলা সান্তোস (জন্ম: ৫ মার্চ ১৯৯৩), ফ্রেজ () নামেও পরিচিত, হলেন একজন ব্রাজিলীয় পেশাদার ফুটবলার, যিনি ইউক্রেনীয় ক্লাব শাখতার ডোনেৎস্ক এবং ব্রাজিল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৩ সালের ২৬শে জুন তারিখে, ফ্রেজ ইউক্রেনীয় ক্লাব শাখতার ডোনেৎস্কের সাথে ১৫ মিলিয়ন ইউরোর বিনিময়ে একটি চুক্তি স্বাক্ষর করেন। তিনি ইউক্রেনীয় সুপার কাপে অভিষেক করা ম্যাচে দুটি গোল করেন। উক্ত ম্যাচে তার দল এফসি চোর্নোমোরেস অডেসার বিরুদ্ধে ৩–১ গোলে জয়লাভ করেন।
ইউক্রেনীয় সঙ্কটের সময়, ফ্রেজ ৬ জন শখতার খেলোয়াড়দের মধ্যে ছিলেন, যারা ২০১৪ সালের জুলাই মাসে, ফ্রান্সের ওলাঁপিক লিয়োনের বিরুদ্ধে প্রাক-মৌসুমে প্রীতি ম্যাচে ডোনেৎস্কে ফিরে আসতে না করেছিলেন।
২০১১ সালের ২১শে ফেব্রুয়ারি তারিখে, ফ্রেজ ২০১৭–১৮ উয়েফা চ্যাম্পিয়নস লীগের ১৬ দলের পর্বে এ.এস. রোমার বিরুদ্ধে একটি গোল করেন, উক্ত ম্যাচে তার দল ২–১ গোলে হেরে যায়।
লুইজ গুস্তাভোর ইনজুরির কারণে, ২০১৫ সালে চিলিতে অনুষ্ঠিত ২০১৫ কোপা আমেরিকার জন্য দলে অন্তর্ভুক্ত করা হয়, তিনি উক্ত প্রতিযোগিতার সর্বশেষ দুই ম্যাচে দলের মূল একাদশে ছিলেন, যেখানে ব্রাজিল কোয়ার্টার-ফাইনালে পৌঁছায়।
২০১৫ সালের কোপা আমেরিকার সময় মূত্রবর্ধক হাইড্রোক্লোরোথাইয়াজিড পরীক্ষায় পজিটিভ হয়। 
অবশেষে, ২০১৭ সালের মার্চ মাসে, তাকে ২০১৭ সালের জুলাই মাস পর্যন্ত নিষিদ্ধ ঘোষণা করা হয়।
জিঞ্জার রজার্স
জিঞ্জার রজার্স (ইংরেজি: Ginger Rogers) নামে পরিচিতি ভার্জিনিয়া ক্যাথরিন ম্যাকম্যাথ (ইংরেজি: Virginia Katherine McMath; ১৬ই জুলাই ১৯১১ - ২৫শে এপ্রিল ১৯৯৫) ছিলেন একজন মার্কিন অভিনেত্রী, নৃত্যশিল্পী ও গায়িকা। তিনি ফ্রেড অ্যাস্টেয়ারের সাথে আরকেওর সঙ্গীতধর্মী চলচ্চিত্রসমূহে অভিনয়ের জন্য সর্বাধিক পরিচিত। তিনি বিংশ শতাব্দী জুড়ে মঞ্চ, টেলিভিশন ও বেতারে কাজ করেছেন।
মিজুরির ইন্ডিপেন্ডেন্সে জন্ম নেওয়া ও কানসাস সিটিতে বেড়ে ওঠা রজার্স পরবর্তীতে স্বপরিবারে টেক্সাসের ফোর্ট ওর্থে চলে যান। ১৯২৫ সালে চার্লস্টন নৃত্য প্রতিযোগিতা জয়ের পর তিনি ভডেভিলে তার কর্মজীবন শুরু করেন এবং ব্রডওয়েতে তার প্রথম মঞ্চনাটক "গার্ল ক্রেজি" দিয়ে খ্যাতি অর্জন করেন। এই সাফল্যের ফলে প্যারামাউন্ট পিকচার্স তার সাথে পাঁচ বছরের চুক্তি করে। রজার্সের প্রথম সফল চলচ্চিত্র ভূমিকা ছিল "ফোর্টি সেকেন্ড স্ট্রিট" (১৯৩৩) চলচ্চিত্রে পার্শ্ব ভূমিকায় অভিনয়। ১৯৩০-এর দশকে তিনি আস্টাইয়ারের বিপরীতে ১০টি চলচ্চিত্রে অভিনয় করেন এবং এর মধ্যে "সুইং টাইম" (১৯৩৬) ও "টপ হ্যাট" (১৯৩৫) ব্যাপক সফলতা পায়। আস্টাইয়ারের বিপরীতে দুটি চলচ্চিত্র বাণিজ্যিকভাবে ব্যর্থ হলে তিনি নাট্যধর্মী ও হাস্যরসাত্মক চলচ্চিত্রে কাজ শুরু করেন। সমালোচক ও দর্শকেরা তার অভিনয়ের প্রশংসা করেন এবং তিনি ১৯৪০-এর দশকের অন্যতম বক্স অফিস তারকা হয়ে ওঠেন। ১৯৪০ সালে "কিটি ফয়েল" চলচ্চিত্রে তার অভিনয় তাকে শ্রেষ্ঠ অভিনেত্রীর জন্য একাডেমি পুরস্কার পাইয়ে দেয়।
রজার্স ১৯৪০-এর দশক জুড়ে সফল ছিলেন এবং এক পর্যায়ে তিনি হলিউডের সর্বোচ্চ পারিশ্রমিক প্রাপ্ত অভিনেত্রী হয়ে ওঠেন। এই দশকে শেষের দিকে তার জনপ্রিয়তা আরও বৃদ্ধি পায়। ১৯৪৯ সালে তিনি পুনরায় আস্টাইয়ারের বিপরীতে "দ্য বার্কলিস অব ব্রডওয়ে" ছবিতে কাজ করেন এবং ছবিটি ব্যবসাসফল হয়। ১৯৫০-এর দশকে তার কর্মজীবন ব্যর্থতায় পর্যবসিত হয় এবং ১৯৬৫ সালে তিনি ব্রডওয়ে ফিরে যান ও "হেলো! ডলি!" মঞ্চনাটকে অভিনয় করে সফল হন। এই সাফল্যের পর তিনি আরও কয়েকটি মঞ্চনাটকে কেন্দ্রীয় ভূমিকায় কাজ করেন এবং ১৯৮৫ সালে অফ-ব্রডওয়েতে "বেবস ইন আর্মস" মঞ্চনাটক দিয়ে তার নাট্য পরিচালনায় অভিষেক হয়। ১৯৮৭ সালে টেলিভিশন পর্দায় কাজ শুরু করেন। ১৯৯২ সালে তাকে কেনেডি সেন্টার সম্মাননা প্রদান করা হয়। ১৯৯৫ সালে তিনি ৮৩ বছর বয়সে হৃদরোগে আক্রান্ত হয়ে মারা যান।
রজার্স ১৯১১ সালের ১৬ই জুলাই মিজুরি অঙ্গরাজ্যের ইন্ডিপেন্ডেন্স শহরের ১০০ মুর স্ট্রিটে জন্মগ্রহণ করেন। তার জন্মনাম ভার্জিনিয়া ক্যাথরিন ম্যাকম্যাথ। তার পিতা উইলিয়াম এডিনস ম্যাকম্যাথ (১৮৮০-১৯২৫) ছিলেনে একজন তড়িৎ প্রকৌশলী এবং মাতা লেলা ইমোজিন (জন্মনাম: ওয়েন্স, ১৮৯১-১৯৭৭)। তার পূর্বপুরুষগণ স্কটিশ, ওয়েলশ ও ইংরেজ ছিলেন। তিনি তার পিতামাতা একমাত্র জীবিত সন্তান ছিলেন। তার মাতা চান নি যে তিনি হাসপাতালে জন্মগ্রহণ করুক, কারণ তার পূর্বের একটি সন্তান হাসপাতালে মারা যান। তার জন্মের অল্প কিছুদিনের মধ্যে তার পিতামাতা আলাদা হয়ে যান। তার নানা-নানী ওয়াল্টার উইফেল্ড ওয়েন্স উইলমা স্যাফ্রোনা (জন্মনাম: বল) তাদের নিকটবর্তী কানসাস সিটিতে বসবাস করতেন। তার পিতা ম্যাকম্যাথ কয়েকবার পুনরায় পরিবারে ফিরে আসার চেষ্টা করেন, কিন্তু ব্যর্থ হয়ে তিনি দুইবার তার মেয়েকে নিয়ে পালিয়ে যান। রজার্স বলেন, তিনি তার পিতাকে কখনো স্বাভাবিক হতে দেখেন নি। তার মাতা কিছুদিন পরে তাকে তালাক দেন।
টিনা মুনিম
টিনা মুনিম যিনি বর্তমানে টিনা আম্বানি নামে পরিচিত ১৯৮০ এর দশকের বলিউড অভিনেত্রী ছিলেন। ১৯৯১ সালে টিনা বিশিষ্ট শিল্পপতি অনিল আম্বানিকে বিয়ে করে তার নামের শেষে আম্বানি যুক্ত করেন।
গুজরাটি এক জৈন পরিবারে ১৯৫৭ সালের ১১ ফেব্রুয়ারী টিনার জন্ম হয় মুম্বাইতে, তার বাবার নাম ছিলো নন্দকুমার আর মা'র নাম মীনাক্ষী, এই দম্পতির নবম এবং সর্বকনিষ্ঠ সন্তান ছিলো টিনা। টিনা মুম্বাইয়ের খার এলাকার 'এমএম পিউপিলস ওউন স্কুল' থেকে ১৯৭৫ সালে হাই স্কুল পড়াশোনা শেষ করেন। ঐ বছরেই টিনা 'ফেমিনা টিন প্রিন্সেস ইন্ডিয়া' সুন্দরী প্রতিযোগিতায় জিতে যান, এবং নেদারল্যান্ডসে 'মিস টিনএজ ইন্টারন্যাশনাল' কনটেস্টে ভারতের প্রতিনিধিত্ব করেন এবং 'দ্বিতীয় রানার-আপ' হিসেবে জয়ী হন। ভারতে এসে তিনি মুম্বাইয়ের 'জয় হিন্দ কলেজ'তে আর্টসে ভর্তি হন।
১৯৭৬ সালের ডিসেম্বর মাসে টিনা অভিনেতা দেব আনন্দ এর প্রযোজনা এবং পরিচালনা করা চলচ্চিত্র 'দেছ পারদেছ' এ অভিনয়ের সুযোগ পান, চলচ্চিত্রটি ১৯৭৮ সালে মুক্তি পায়, এটিই ছিলো টিনা অভিনীত প্রথম চলচ্চিত্র। টিনা অভিনীত গুরুত্বপূর্ণ চলচ্চিত্র হচ্ছে 'লুটমার' (১৯৮০), 'মান পাছান্দ' (১৯৮০), 'কারয্' (১৯৮০), 'বাতো বাতো মেঁ' (১৯৭৯), 'ফিফটি ফিফটি' (১৯৮১), 'রকি' (১৯৮১), 'ছউতেন' (১৯৮৩), 'বেওয়াফাই' (১৯৮৫), 'ইয়ে ভাদা রাহা' (১৯৮২), 'ইনসাফ ম্যাঁ কারুঙ্গা' (১৯৮৫), 'আলাগ আলাগ' (১৯৮৫) এবং 'আধিকার' (১৯৮৬)।
দোগলাস কোস্তা
দোগলাস কোস্তা দে সৌজা (; জন্ম: ১৪ সেপ্টেম্বর ১৯৯০) হলেন একজন ব্রাজিলীয় পেশাদার ফুটবলার, যিনি জার্মান বুন্দেসলিগা ক্লাব বায়ার্ন মিউনিখ হতে ইতালীয় ক্লাব জুভেন্টাসে ধারে এবং ব্রাজিল জাতীয় দলে একজন উইঙ্গার হিসেবে খেলেন। তিনি তার ড্রিবলিং, দক্ষতা, গতি এবং ক্রস করার ক্ষমতার জন্য অধিক পরিচিত।
২০০৮ সালের ব্রাজিলীয় ক্লাব গ্রেমিওর হয়ে খেলার মাধ্যমে কোস্তা তার জ্যেষ্ঠ ক্যারিয়ার শুরু করেন। অতঃপর তিনি ২০১০ সালের জানুয়ারি মাসে, প্রায় ৬ মিলিয়ন ইউরোর বিনিময়ে ইউক্রেনীয় ক্লাব শাখতার ডোনেৎস্কে যোগদান করেন। সেখানে তিনি বেশ কয়েকটি ট্রফি জয়লাভ করেন, যার মধ্যে ২০১০–১১ মৌসুমের ঘরোয়া ট্রফি, ২০১০–১১ ইউক্রেনীয় কাপ এবং সুপার কাপ অন্যতম। ২০১৫ সালে, তিনি ৩০ মিলিয়ন ইউরোর বিনিময়ে বুন্দেসলিগার ক্লাব বায়ার্ন মিউনিখে যোগদান করেন।
২০১৪ সালে হতে, কোস্তা ব্রাজিল জাতীয় দলের হয়ে নিয়মিতভাবে খেলেন। তিনি ২০১৫ কোপা আমেরিকায় ব্রাজিল দলের একজন সদস্য ছিলেন।
রানে জেলওয়েগার
রানে ক্যাথলিন জেলওয়েগার (ইংরেজি: জন্ম: ২৫শে এপ্রিল ১৯৬৯) হলেন একজন মার্কিন অভিনেত্রী ও প্রযোজক। অভিনয়ের স্বীকৃতিস্বরূপ তিনি একাধিক পুরস্কার ও সম্মাননা অর্জন করেছেন, যার মধ্যে রয়েছে একটি একাডেমি পুরস্কার, একটি বাফটা পুরস্কার, তিনটি গোল্ডেন গ্লোব পুরস্কার, ও তিনটি স্ক্রিন অ্যাক্টরস গিল্ড পুরস্কার। ২০০৭ সালে তিনি হলিউডের অন্যতম সর্বোচ্চ পারিশ্রমিক প্রাপ্ত অভিনেত্রী ছিলেন এবং ২০০৯ সালে তিনি হাস্টি পুডিং বর্ষসেরা নারীর খ্যাতি লাভ করেন।
চলচ্চিত্রে জেলওয়েগারের প্রথম প্রধান চরিত্রে কাজ ছিল ভীতিপ্রদ ধারাবাহিক "টেক্সাস চেইনশ ম্যাসাকার: দ্য নেক্সট জেনারেশন" (১৯৯৪)। পরের বছর "এম্পায়ার রেকর্ডস" (১৯৯৫) চলচ্চিত্রে অভিনয় করে তিনি সমাদৃত হন। তিনি পরবর্তীতে ক্রীড়া নাট্যধর্মী "জেরি ম্যাগুইয়ার" (১৯৯৬) চলচ্চিত্র দিয়ে সকলের দৃষ্টি কাড়েন এবং হাস্যরসাত্মক "নার্স বেটি" (২০০০) চলচ্চিত্রে অভিনয় করে তার প্রথম শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। ২০০১ সালে প্রণয়ধর্মী হাস্যরসাত্মক "ব্রিজেট জোন্স্‌স ডায়েরি" চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করনে। ২০০২ সালে সঙ্গীতধর্মী "শিকাগো" চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার জিতেন।
জেলওয়েগার ২০০৩ সালের মহাকাব্যিক যুদ্ধভিত্তিক নাট্যধর্মী "কোল্ড মাউন্টেন" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার লাভ করেন। পরবর্তীতে তিনি "ব্রিজেট জোন্স: দি এজ অব রিজন" (২০০৪) চলচ্চিত্রে পুনরায় নাম ভূমিকায়, "সিনড্রেলা ম্যান" চলচ্চিত্রে শ্রেষ্ঠাংশে, এবং জীবনীধর্মী "মিস পটার" (২০০৬) চলচ্চিত্রে ইংরেজ লেখক বিয়াট্রিক্স পটার ভূমিকায় অভিনয় করেন। তিনি কয়েকটি সীমিত পরিসরে মুক্তিপ্রাপ্ত চলচ্চিত্রে শ্রেষ্ঠাংশে অভিনয় করেন, যার মধ্যে রয়েছে "অ্যাপালুসা" (২০০৮), "মাই ওয়ান অ্যান্ড অনলি" (২০০৯), "কেস থার্টি নাইন" ও "মাই ওন লাভ সং" (২০১০)। ২০১৬ সালে জেলওয়েগার পুনরায় ব্রিজেট জোন্স চলচ্চিত্রের তৃতীয় পর্ব "ব্রিজেট জোন্স্‌স বেবি" চলচ্চিত্রে অভিনয় করেন।
শ্রীলঙ্কা বিমান বাহিনী
শ্রীলঙ্কা বিমান বাহিনী (সিংহলী ভাষায়ঃ ශ්‍රි ලංකා ගුවන් හමුදාව; শ্রীলাঙ্কা গুয়ান হামুদাওয়া, তামিল ভাষায়ঃ இலங்கை விமானப்படை;ইলাঙ্গাই ভিমানাপাট্টাই) হচ্ছে শ্রীলঙ্কা সামরিক বাহিনীর বিমান শাখা।এটি রয়্যাল সিলন এয়ার ফোর্স (আরসিওয়াইএএফ) হিসাবে রয়েল এয়ার ফোর্স (আরএএফ) -এর সহযোগিতায় ১৯৫১ সালে প্রতিষ্ঠিত হয়েছিল। শ্রীলংকার গৃহযুদ্ধের সময় এসএলএইএফ প্রধান ভূমিকা পালন করেছিল। এসএলএএএফ ১৬০ টিরও বেশি উড়োজাহাজ পরিচালনা করে এবং ২৭,৪০০ বিমান এবং ১,৩০০ জন কর্মকর্তার একটি অভিক্ষিপ্ত প্রশিক্ষিত শক্তি রয়েছে, যারা নিয়মিত এবং রিজার্ভ পরিষেবাগুলি থেকে থাকে। শ্রীলংকা এয়ার ফোর্সটি মূলতঃ উত্তর ও পূর্ব থিয়েটারে বিদ্রোহীদের দ্বারা বোমা বিস্ফোরণে ভূমি বাহিনী, সৈন্যদল অবতরণ ও বায়ুচলাচল চালানোর জন্য বিমান সহায়তা প্রদানের জন্য বিশেষভাবে বিশেষ করে প্রসারিত হয়েছে, কিন্তু উচ্চতর ও নিম্ন স্তরের বায়ু প্রতিরক্ষা।
বিমান বাহিনীর কমান্ডার শ্রীলংকা এয়ার ফোর্সের পেশাদার প্রধান।
প্রাথমিক যুগে, বিমান বাহিনী প্রধানত ইমিগ্রেশন প্যাট্রোলের সাথে জড়িত ছিল, জরুরী ত্রাণে মাঝে মাঝে সহায়তা সহ ১৯৭১ সালের বিদ্রোহের সময়, অভ্যন্তরীণ ক্রম পুনরুদ্ধারের ক্ষেত্রে বিমান বাহিনী একটি প্রধান ভূমিকা পালন করেছিল; সরবরাহ এবং সৈন্য সরবরাহ প্রদান ছাড়াও, এটি বিদ্রোহী দুর্গগুলির বিরুদ্ধে আক্রমণে অংশগ্রহণ করেছিল। ১৯৮৩ সালের জাতিগত দাঙ্গার পর, এয়ার ফোর্স স্থায়ী সক্রিয় অবস্থায় অবস্থান করে এবং উত্তর ও পূর্বাঞ্চলীয় প্রদেশের বিদ্রোহী-নিয়ন্ত্রিত অঞ্চলগুলিতে প্রতিবিপ্লব-বিদ্রোহের কার্যক্রম এবং বিমান হামলাগুলিতে অংশগ্রহণ করে।
ডেসমন্ড লুইস
ডেসমন্ড মাইকেল লুইস (; জন্ম: ২১ ফেব্রুয়ারি, ১৯৪৬ - মৃত্যু: ২৪ মার্চ, ২০১৮) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ সালে তিনটিমাত্র টেস্টে অংশগ্রহণের সুযোগ হয় তাঁর। ঘরোয়া প্রথম-শ্রেণীর ক্রিকেটে জ্যামাইকার প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে যথেষ্ট সুনাম কুড়িয়েছেন ডেসমন্ড লুইস।
১৯৭০ সালে জ্যামাইকা দল সংক্ষিপ্ত সফরে ইংল্যান্ড যায়। ঐ সফরেই ডেসমন্ড লুইসের প্রথম-শ্রেণীর খেলোয়াড়ী জীবনের সূত্রপাত ঘটে। এর কয়েকমাস পর ১৯৭০-৭১ মৌসুমে ভারত দল ওয়েস্ট ইন্ডিজ গমন করে। সফরের প্রথম খেলায় জ্যামাইকার সদস্যরূপে ভারতের বিপক্ষে খেলেন। খেলায় তিনি ৯৬ ও অপরাজিত ৬৭ রান তুলেন।
প্রথম-শ্রেণীর ক্রিকেটে অভিষেক পর্ব সমাপনের আটমাসের মধ্যে টেস্টে অভিষেক ঘটে তাঁর। সিরিজের দ্বিতীয় টেস্টের পর ওয়েস্ট ইন্ডিজের উইকেট-রক্ষক মাইক ফিন্ডলের স্থলাভিষিক্ত হন তিনি। অভিষেক টেস্টে সাত নম্বরে ব্যাটিং করতে নামেন ডেসমন্ড লুইস। জর্জ টাউনে অনুষ্ঠিত ঐ খেলায় তিনি অপরাজিত ৮১ রান তুলেন। এ সময় নবম উইকেট জুটিতে ল্যান্স গিবসের সাথে মূল্যবান ৮৪ রানের জুটি গড়েন। শেষ দুই টেস্টে ব্যাটিং উদ্বোধনে নেমেছিলেন তিনি। ব্রিজটাউনের চতুর্থ টেস্টে রয় ফ্রেডেরিক্সের সাথে ব্যাটিং উদ্বোধনে নামেন। রোহন কানহাইয়ের সাথে দ্বিতীয় উইকেট জুটিতে ১৬৬ রান তুলেন ও ব্যক্তিগত ৮৮ রান সংগ্রহ করেন। দ্বিতীয় ইনিংসে ১৪ করেন। পোর্ট অব স্পেনের চতুর্থ টেস্টে ৭২ ও নয় নম্বরে ব্যাটিংয়ে নেমে ৪ রানে অপরাজিত ছিলেন। তিন টেস্টে অংশগ্রহণ শেষে ৮৬.৩৩ গড়ে রান তুলেন। উইজডেন তাঁর এ ক্রীড়াশৈলীকে গ্রাহকরূপে আখ্যায়িত করে। ১৯৭০-৭১ মৌসুমে সাতটি অর্ধ-শতক সহযোগে ৬৫.২০ গড়ে ৬৫২ রান তুলেছিলেন।
১৯৭১-৭২ মৌসুমে ওয়েস্ট ইন্ডিজ দল নিউজিল্যান্ড সফরে যায়। ভারতের বিপক্ষে দূর্দান্ত ক্রীড়াশৈলী প্রদর্শন করলেও এ সফরে ফিন্ডলেকে দলে ফিরিয়ে আনা হয় ও লুইসকে বাদ দেয়া হয়। তবে, অল্প কিছুদিন পরই ডেরিক মারে দলে ফিরে আসেন ও ফিন্ডলে বাদ পড়েন। এরপর থেকে আর তাঁকে টেস্টে অংশগ্রহণ করতে দেখা যায়নি। তবে, ১৯৭৫-৭৬ মৌসুম পর্যন্ত জ্যামাইকার পক্ষে খেলা চালিয়ে যেতে থাকেন ডেসমন্ড লুইস।
২৪ মার্চ, ২০১৮ তারিখে ৭২ বছর বয়সে মার্কিন যুক্তরাষ্ট্রের আটলান্টায় দেহাবসান ঘটে ডেসমন্ড লুইসের।
রবার্তো ফিরমিনো
রবার্তো ফিরমিনো বারবোসা দে ওলিভেইরা (জন্ম: ২ অক্টোবর ১৯৯১) হলেন একজন ব্রাজিলীয় পেশাদার ফুটবলার, যিনি প্রিমিয়ার লীগের ক্লাব লিভারপুল এবং ব্রাজিল জাতীয় দলের হয়ে একজন আক্রমণভাগের খেলোয়াড় বা একজন উইঙ্গার হিসেবে খেলেন।
২০০৯ সালে, ফিগিরেন্সের হয়ে ক্যারিয়ার শুরু করার পর, তিনি সাড়ে ৪ মৌসুম জার্মান ক্লাব ১৮৯৯ হোফেনহেইমে অতিবাহিত করেন। তিনি সেখানে সর্বমোট ৩৩ ম্যাচে ১৬টি গোল করেন এবং ২০১৩–১৪ মৌসুমে বুন্দেসলিগার শত্রুবূহ্যভেদ খেলোয়াড়ের পুরষ্কার লাভ করেন। ২০১৫ সালের জুলাই মাসে, তিনি প্রিমিয়ার লীগের ক্লাব লিভারপুলের সাথে চুক্তিবদ্ধ হন।
২০১৪ সালের নভেম্বর মাসে, ব্রাজিল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৫ কোপা আমেরিকার ব্রাজিল দলের একজন সদস্য ছিলেন।
ফিরমিনো জানান যে, জাতীয় দলের হয়ে খেলা তার শৈশবের "স্বপ্ন" ছিল, যদিও "দুঙ্গার সাথে তার কোনো সম্পর্ক ছিল না"। ২০১৪ সালের ২৩শে অক্টোবর তারিখে, ফিরমিনো সর্বপ্রথম ব্রাজিল জাতীয় দলে ডাক পান। তাকে তুরস্ক এবং অস্ট্রিয়ার বিরুদ্ধে ম্যাচের জন্য দলে ডাকা হয়েছিল। এ সম্পর্কে তিনি বলে, "আমি দলে অন্তর্ভুক্ত হতে পেরে খুব খুশি এবং আমি দলের সকলকে ধন্যবাদ জানাই"। তিনি একই বছরের ১২ই নভেম্বর তারিখে, তুরস্কের অভিষেক করেন, যেখানে তিনি তার সাথে অভিষিক্ত হওয়া আরেক ফুটবলার লুইজ আদ্রিয়ানোর সাথে ১৭তম মিনিটে বদল হন, উক্ত ম্যাচে ব্রাজিল ৪–০ গোলে জয়লাভ করে। এর ছয় দিন পর, ফিরমিনো জাতীয় দলের হয়ে প্রথম গোল করেন, উক্ত ম্যাচে ব্রাজিল ২–১ গোলে জয়লাভ করে।
২০১৫ সালের মে মাসে, চিলিতে অনুষ্ঠিত ২০১৫ কোপা আমেরিকার জন্য ঘোষিত ২৩ সদস্যের ব্রাজিল দলে ডাক পান। একই বছরের ২১শে জুন তারিখে, ভেনুজুয়েলার বিরুদ্ধে খেলায় গোল করে, উক্ত ম্যাচে ব্রাজিল ২–১ গোলে জয়লাভ করে গ্রুপ সি-এর বিজয়ী হিসেবে নকআউতট পর্ব নিশ্চিত করে।
ব্যক্তিগত
তালিয়া শায়ার
তালিয়া রোজ শায়ার ইংরেজি: Talia Rose Shire; প্রদত্ত নাম: কোপলা, জন্ম: ২৫শে এপ্রিল ১৯৪৬) হলেন একজন মার্কিন অভিনেত্রী। তিনি "দ্য গডফাদার" চলচ্চিত্র ধারবাহিকে কনি করলেওনে এবং "রকি" চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করার জন্য বিশেষভাবে পরিচিত। "দ্য গডফাদার পার্ট ২" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও "রকি" চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
তালিয়া শায়ার ১৯৪৬ সালের ২৫শে এপ্রিল নিউ ইয়র্কের লেক সাকসেসে জন্মগ্রহণ করেন। তার জন্মনাম ছিল তালিয়া রোজ কোপলা। তার পিতা কারমিনে কোপলা (১৯১০-১৯৯১) ছিলেন একজন সুরকার এবং মাতা ইতালিয়া (জন্ম: পেনিনো, ১৯১২-২০০৪)। তার পিতামাতা দুজনেই ইতালীয় ছিলেন। তার চাচা আন্তন কোপলা একজন সুরকার ও সঙ্গীত পরিচালক। তালিয়ার ভাই প্রধ্যাত পরিচালক ও প্রযোজক ফ্রান্সিস ফোর্ড কোপলা, শিক্ষাবিদ অগাস্ট কোপলা। অভিনেতা নিকোলাস কেজ তার ভাইপো এবং পরিচালক ও অভিনেত্রী সোফিয়া কোপলা তার ভাইঝি।
শায়ার ১৯৭০ সালে সুরকার ডেভিড শায়ারকে বিয়ে করেন। ১৯৮০ সালে তাদের বিবাহবিচ্ছেদ হয়। তাদের এক পুত্র - ম্যাথু ওরল্যান্ডো শায়ার। ১৯৮০ সালে তিনি চলচ্চিত্র প্রযোজক জ্যাক সোয়ার্জমানকে বিয়ে করেন। এই দম্পতির দুই পুত্র - অভিনেতা ও সঙ্গীতজ্ঞ জ্যাসন ও রবার্ট।
ভিনেশ ফোগাট
ভিনেশ ফোগাট(), (জন্ম ১৯৯৪ সালের ২৫ অগাস্ট) একজন ভারতীয় মহিলা ফ্রিস্টাইল কুস্তিগীর। যিনি ২০১৪ সালে ও ২০১৮ সালে কমনওয়েলথ গেমসে স্বর্ণপদক এবং ২০১৮ জাকার্তা পেলবঙ্গ, এশিয়ান গেমসে স্বর্ণপদক জিতেছেন।
ভিনেশ ফোগাট কুস্তিগীর মহাভার সিং ফোগাটের ছোট ভাই রাজপালের কন্যা এবং কুস্তিগীর গীতিকা ফোগাট ও বাবিতা কুমারীর খুড়তুত বোন। কমনওয়েলথ গেমসে ৫৫ কিলোগ্রামে সোনা জিতেছেন তার খুড়তুত বোনেরা।
তার খুড়তুত বোনেরা ও প্রতিযোগিতামূলক প্রতিদ্বন্দ্বিতা চালিয়ে যাওয়ার জন্য তার বাবা ও জেঠা হরিয়ানাের গ্রামে তাদের গ্রামে ব্যাপক চাপ ও বিরোধিতা মোকাবেলা করত। তারা তাদের সম্প্রদায়ের নৈতিকতা ও মূল্যবোধের বিরুদ্ধে দাঁড়ায়।. তার খুড়তুত বোন, রিতু ফোগাটও আন্তর্জাতিক পর্যায়ে কুস্তিগীর এবং ২০১৬ সালে কমনওয়েলথ কুস্তি চ্যাম্পিয়নশিপে স্বর্ণপদক জিতেছেন।
ভারতের নিউ দিল্লিতে, ভিনেশ, থাইল্যান্ডের থো-কাএও শ্রীপ্রপা থেকে রিপঞ্চজ রাউন্ডের মধ্য দিয়ে ৩: ০ জিতে ফাইনালে ৫১ কেজি ফ্রিস্টাইল শ্রেণিতে ব্রোঞ্জ পদক জিতেছেন।
প্রথম রাউন্ডে, জাপানের নানামি আইরির বিরুদ্ধে ভিনেশ ৩:১ জিতেছেন, কোয়ার্টার ফাইনালে উঠেছেন, কোয়ার্টার ফাইনাল কাজাখস্তানের তাতিয়ানা আমানজোলথেকে ১: ৩ হেরে যান এবং ফাইনালে যোগ্যতা অর্জন করেন, তখন ভিনেশ রিপেচেজ রাউনডের জন্য যোগ্যতা অর্জন করেন।
জোহানেসবার্গে, দক্ষিণ আফ্রিকায় অনুষ্ঠিত টুর্নামেন্টে, ভিনেশ, দ্বিতীয় স্থানে শেষ করেন এবং ৫১ কেজি ফ্রিস্টাইল শ্রেণিতে রৌপ্য পদক জিতেছিলেন, চূড়ান্ত রাউন্ডে নাইজেরিয়ার ওডুনায় অ্যাডেকুওরোয়কে হারান।
২০১৪ গ্লাসগো, কমনওয়েলথ গেমসে মহিলা ফ্রিস্টাইল কুস্তিতে ৪৮ কেজি, ভিনেশ, স্বর্ণপদক জিতেছেন।
কোয়ার্টার ফাইনালে ভিনেশ নাইজেরিয়ার রোজমারী নুয়েইকের মুখোমুখি হয় এবং ৫-০ জয়লাভ করে। তার অর্ধ-ফাইনালে প্রতিপক্ষ ছিল কানাডার জেসমিন মিয়া। স্বর্ণপদক জয়ের মধ্য দিয়ে তিনি ইংল্যান্ডের প্রিয় ইনা রাত্তিগানকে পরাজিত করেন এবং স্বর্ণপদক জিতেছেন ৩-১ গোলে।
২০১৪ ইনচেওন, এশিয়ান গেমসে মহিলা ফ্রিস্টাইল কুস্তিতে ৪৮ কেজি, ভিনেশ, ব্রোঞ্জ পদক জিতেছেন।
১৬ রাউন্ডের সময়, ভিনেশ, কোরিয়ার ইয়ংমি পাকের মুখোমুখি হয় এবং ৩: ১ কে হারায়। তার কোয়ার্টার ফাইনালে প্রতিদ্বন্দ্বী উজবেকিস্তানের ডাউলেবেকি ইয়াকশিমুরতোভা ছিলেন, যার সঙ্গে তিনি ৫: ০ স্কোরলাইন দিয়ে সহজেই হারান। সেমিফাইনালে জাপানের এরি টোসকাের কাছে ১: ৩ হেরে যান কিন্তু ব্রোঞ্জ পদক জয়ের জন্য যোগ্যতা অর্জন করেন এবং মঙ্গোলিয়ার নারআংরেল এরেডেনেসুখ সাথে ১০-০ এগিয়ে থাকার পর রেফারি খেলা বন্ধ করার পর (ক্লাসিফিকেশন পয়েন্ট ৪: ০) জিতে যান।
২০১৫ দোহা, এশিয়ান কুস্তি চ্যাম্পিয়নশিপে মহিলা ফ্রিস্টাইল কুস্তিতে ৪৮ কেজি, ভিনেশ, রৌপ্য পদক জিতেছেন।
ইস্তানবুলে অনুষ্ঠিত ২০১৬ রিও অলিম্পিকের জন্য যোগ্যতা প্রতিযোগিতায়, তিনি পোলিশ কুস্তিগীর আইওনা মাতকওসকাকে চূড়ান্ত পর্বে পরাজিত করে এবং অলিম্পিকের জন্য যোগ্যতা অর্জন করেন।
২০১৩ সালের গ্রীষ্মকালীন অলিম্পিকে রিওতে, ভিনেশ কোয়ার্টার ফাইনালে পৌঁছান এবং হাঁটুতে আঘাত করার কারণে চীনের সান ইয়ানানের কাছে হেরে যান।
২০১৮ গোল্ড কোস্ট, কমনওয়েলথ গেমসে মহিলা ফ্রিস্টাইল কুস্তিতে ৫০ কেজি, ভিনেশ, স্বর্ণপদক জিতেছেন।
আসামের প্রশাসনিক বিভাগ
প্রশাসনিক সুবিধার জন্য আসামকে পাঁচটি প্রশাসনিক বিভাগে ভাগ করা হয়েছে। এই প্রশাসনিক বিভাগ গুলিকে সংমণ্ডল বলা হয়। প্রতিটি সংমণ্ডল কয়েকটি জেলার সমষ্টি। এই বিভাগ সমূহ সংমণ্ডলীয় কমিশনারের দ্বারা শাসিত।
১৮৭৪ সালে চিফ কমিশনারস প্রভিডেন্স হিসেবে আসাম গঠন করা হয়েছিল। তখন আসামের রাজধানী ছিল শিলং। প্রশাসনিক সুবিধার জন্য তখন আসামকে ছয়টি জেলায় বিভক্ত করা হয়। সেগুলি হল: গোয়ালপাড়া, কামরূপ, শোণিতপুর, নগাঁও, শিবসাগর এবং লখিমপুর জেলা। এই কয়টি জেলা ব্রহ্মপুত্র উপত্যকার। তখন এটি আসাম উপত্যকা বলেও পরিচিত ছিল। ১৮৮০ সালে আসাম উপত্যকার ন্যায়াধীশকে কমিশনার রূপে অতিরিক্ত দায়িত্ব দেওয়া হয়েছিল। ১৯০৫ সালে আসাম উপত্যকার ন্যায়াধীশ এবং কমিশনারের কার্যালয় পৃথক করা হয়। সাথে পার্বত্য জেলা এবং সুরমা উপত্যকার প্রশাসনের জন্য কমিশনারের কার্যালয় স্থাপন করা হয়।
ভারতে স্বাধীনতা লাভ করার আগে থেকে আসামের কয়েকটি স্থান নগর হিসেবে স্বীকৃতি পেয়েছিল। এই নগর সমূহ প্রশাসনের জন্য পৌরসভা গঠন করা হয়েছিল। সেই পুরানো নগর সমূহের তালিকা তলায় দেয়া হয়েছে:
নানিয়ারচর ইউনিয়ন
নানিয়ারচর বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।
নানিয়ারচর ইউনিয়নের আয়তন ২৬,২৪০ একর (১০৬.১৯ বর্গ কিলোমিটার)।
২০১১ সালের পরিসংখ্যান অনুযায়ী নানিয়ারচর ইউনিয়নের লোকসংখ্যা ১২,১৮০ জন। এর মধ্যে পুরুষ ৬,৫৫৩ জন এবং মহিলা ৫,৬৩০ জন।
নানিয়ারচর উপজেলার মধ্যাংশে নানিয়ারচর ইউনিয়নের অবস্থান। নানিয়ারচর উপজেলা সদর এ ইউনিয়নে অবস্থিত। এ ইউনিয়নের উত্তরে সাবেক্ষ্যং ইউনিয়ন, পশ্চিমে সাবেক্ষ্যং ইউনিয়ন ও বুড়িঘাট ইউনিয়ন, দক্ষিণে বুড়িঘাট ইউনিয়ন এবং পূর্বে লংগদু উপজেলার লংগদু ইউনিয়ন অবস্থিত।
নানিয়ারচর ইউনিয়ন নানিয়ারচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "বেতছড়ি", "ছয়কুড়িবিল", "মাইসছড়ি", "গবছড়ি", "তৈচাকমা" ও "যাদুখাছড়া" এ ৬টি মৌজায় বিভক্ত। এ ইউনিয়নের গ্রামগুলো হল:
নানিয়ারচর ইউনিয়নের স্বাক্ষরতার হার ৪২.৮৪%। এ ইউনিয়নে ১টি সরকারি কলেজ, ২টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ১৮টি প্রাথমিক বিদ্যালয় রয়েছে।
নানিয়ারচর ইউনিয়নে যোগাযোগের প্রধান সড়ক রাঙ্গামাটি-নানিয়ারচর সড়ক ও লংগদু-নানিয়ারচর সড়ক। সব ধরণের যানবাহনে যোগাযোগ করা যায়। তবে রাঙ্গামাটি জেলা সদর থেকে এ ইউনিয়নের প্রধান যোগাযোগ মাধ্যম নৌপথ।
নানিয়ারচর ইউনিয়নের মধ্যাংশ জুড়ে রয়েছে চেঙ্গি নদী ও কাপ্তাই হ্রদ।
নানিয়ারচর ইউনিয়নের প্রধান হাট-বাজার হল টিএন্ডটি বাজার।
তাইসন
তাইসন বার্সেলোস ফ্রেদা, বা সাধারণভাবে তাইসন, (জন্ম: ১৩ জানুয়ারি ১৯৮৮) হলেন একজন ব্রাজিলীয় পেশাদার ফুটবলার, যিনি ইউক্রেনীয় ক্লাব শাখতার ডোনেৎস্ক এবং ব্রাজিল জাতীয় দলে একজন আক্রমণাত্মক মধ্যমাঠের খেলোয়াড় বা একজন উইঙ্গার হিসেবে খেলেন।
তাইসন এক সাক্ষাৎকারে জানান যে, তিনি ইউক্রেন জাতীয় দলের কোচ মিখায়লো ফোমেঙ্কোর সাথে সম্ভাব্য রাষ্ট্রের নাগরিক অধিকার সম্পর্কে কথা বলেছেন। তাইসন এ-ও জানান যে, যদি তাকে ইউক্রেন জাতীয় দল থেকে খেলতে ডাকা হয়, তবে তিনি ইউক্রেনের হয়ে খেলতে প্রস্তুত রয়েছেন। কিন্তু ২০১৬ সালের ২২শে আগস্ট তারিখে, ব্রাজিল জাতীয় দলের নতুন নিযুক্ত কোচ তিতে তাকে জাতীয় দলে ডাক দেন। ২০১৭ সালের ১৩ই জুন তারিখে, অস্ট্রেলিয়ার বিরুদ্ধে এক ম্যাচে তিনি তার প্রথম গোল করেন, উক্ত ম্যাচে ব্রাজিল ৪–০ গোলে জয়লাভ করে। উক্ত ম্যাচের ৩নং গোলটি তিনি করেছিলেন।
উইলিয়ান জোসে
উইলিয়ান জোসে দে সৌজা (জন্ম: ২৩ নভেম্বর ১৯৯১), উইলিয়ান জোসে নামেও পরিচিত, হলেন একজন ব্রাজিলীয় পেশাদার ফুটবলার, যিনি লা লিগার স্পেনীয় ক্লাব রিয়াল সোসিয়েদাদের হয়ে একজন স্ট্রাইকার হিসেবে খেলেন।
২০১১ সালে, উইলিয়ান জোসে ফিফা অনূর্ধ্ব-২০ বিশ্বকাপ এবং দক্ষিণ আমেরিকান যুব চ্যাম্পিয়নশিপ জয়ী ব্রাজিল দলের একজন সদস্য ছিলেন। তিনি প্রতিযোগিতা দুইটিতে যথাক্রমে ২টি এবং ৩টি করে গোল করেছেন।
২০১৮ সালের ১২ই মার্চ তারিখে, রাশিয়া এবং জার্মানির বিরুদ্ধে দুই ম্যাচের জন্য ব্রাজিল জাতীয় দলে ডাক পান।
আজমেরী হক বাঁধন
আজমেরী হক বাঁধন (জন্ম: ২৮শে অক্টোবর, ১৯৮৬), যিনি পর্দায় বাঁধন নামে পরিচিত, একজন বাংলাদেশী অভিনেত্রী ও মডেল।তিনি ২০০৬ সালে লাক্স চ্যানেল আই সুপারস্টার প্রতিযোগিতায় রানার আপ হওয়ার মাধ্যমে পরিচিতি লাভ করেন।
বাঁধন মুন্সীগঞ্জ জেলার বিক্রমপুর বাংলাদেশে জন্ম গ্রহন করেন। তিনি বাংলাদেশ মেডিকেল কলেজ থেকে দন্ত বিষয়ে বি.ডি. এস. পাশ করেন, এবং ২০০৬ সালে লাক্স চ্যানেল আই সুপার স্টার রানার আপ হন।
বাঁধন ২০০৬ সাল থেকে তার কর্ম জীবন শুরু করেন। ২০১৬ সালে তিনি "তীরন্দাজ", "ডিবি", "মেঘের পরে মেঘ", "সহযাত্রী", "এই কূলে আমি আর ওই কূলে তুমি", "নীল নির্বাসন", ও "রূপকথার মা" ধারাবাহিক নাটকে অভিনয় করেন। এছাড়া তিনি আরএফএল ফার্নিচার ও কোকোলা নুডুলসের টেলিভিশন বিজ্ঞাপনে কাজ করেন।
বাঁধন ২০১০ সালে জানুয়ারি মাসে মাশরুর সিদ্দিকী সনেটকে বিয়ে করেন। ২০১০ সালের ৮ই সেপ্টেম্বর এই দম্পতির কন্যা সায়রা জন্মগ্রহণ করে। ২০১৪ সালের ২৬শে নভেম্বর বাঁধন ও সনেটের বিবাহ বিচ্ছেদ হয়।
চৌরঙ্গী রোড
কলকাতার চৌরঙ্গী এলাকায় অবস্থিত চৌরঙ্গি রোড, কলকাতা শহরের লোয়ার সার্কুলার রোডের পাশে এসপ্ল্যানেডের দক্ষিণ প্রান্ত থেকে পূর্বদিকে প্রসারিত সড়ক। ভারতের পশ্চিমবঙ্গ রাজ্যের রাজধানী কলকাতা মহানগরীর সর্বাধিক গুরুত্বপূর্ণ রাস্তা। ভারতবর্ষের প্রথম প্রধানমন্ত্রী জওহরলাল নেহেরুর মৃত্যুর পরে এটি আনুষ্ঠানিকভাবে জওহরলাল নেহেরু রোড নামে নামকরণ করা হয়, তবে আসল নাম চৌরঙ্গী রোড সাধারণত ব্যবহার করা হয়।
সম্ভবত চৌরঙ্গী রোড শহরের প্রথম সড়ক পথগুলির মধ্যে একটি, ব্রিটিশদের আগমনের পূর্বে, সড়কটি কালীঘাট ও চৌরঙ্গী গ্রামের সাথে যুক্ত ছিল। চৌরঙ্গী গ্রামের নামকরণ করা হয়েছিল রহস্যময় ধর্মাবলম্বীর চৌর্যঙ্গনাথের নামে, যেখানে তার "ঘাঁটি" বা "ডেরা" ছিল এবং ইংরেজ শাসন সত্ত্বেও এই নামটি থেকে যায় এবং ভারতের স্বাধীনতার পর পরিবর্তিত হয় কংগ্রেস সরকারের শাসনের সময়।
১৮ শতকের মাঝামাঝি সময়ে ব্রিটিশরা ফোর্ট এলাকার বাইরে তাদের বসতি সম্প্রসারণের শুরু করে, চৌরঙ্গীর চারপাশের এলাকাটি প্রথম সম্প্রচারের একটি অংশ এবং ১৯৪৭ সালে তাদের প্রস্থান পর্যন্ত একই এলাকা তাদের গর্ব ও বাণিজ্যিক কেন্দ্র অব্যাহত ছিল। চৌরঙ্গী এলাকার ব্রিটিশ উন্নয়নকালে, প্রায়শই তারা রাস্তার পূর্ব পাশে বিশাল বাংলো এবং ঘর নির্মাণ করে, এইভাবে কলকাতা নগরটি পরিনত হয় প্রাসাদ নগরীতে। এই সময়টি ছিল কলকাতার একটি চমৎকার যুগ এবং এই সময়ে ব্রিটিশ সাম্রাজ্যের দ্বিতীয় প্রধান শহর হয়ে উঠেছিল। সড়কটির পশ্চিম প্রান্ত বরাবর বাগান এলাকা দ্বারা গঠিত এবং বিশাল প্রাসাদের সারিসহ একটি বিশাল খোলা এলাকা, যাকে বলা হয় ময়দান। ফোর্ট উইলিয়ামের নিরাপত্তার কারণে ময়দানে ইচ্ছাকৃতভাবে খোলা এলাকা তৈরি করা হয়া হয়েছিল এবং এলাকাটি উন্নয়ন-মুক্ত ছিল।
পরবর্তী সময়ে লোয়ার সার্কুলার রোডের পশ্চিম দিকের অংশ (এখন এক্সিডাইড ক্রসিং) থেকে রাস্তাটির এসপ্ল্যানেডের কার্জন পার্কের পর্যন্ত প্রতিটি গুরুত্বপূর্ণ মোড়ে জলাধার তৈরি করা হয়েছিল। এর মধ্যে মাত্র একটি এখন বিদ্যমান - মনোহর দাস তরাগ এবং পার্ক স্ট্রিট এবং চওরিংয়ের জংশনে রয়েছে। পুনরুদ্ধারকৃত জলাধারগুলির মধ্যে এক ছিল যেখানে কলকাতা ইনফরমেশন সেন্টার এবং ময়দান পুলিশ স্টেশন এখন দাঁড়িয়ে আছে, অন্য আরেকটি স্থান যেখানে মেট্রো স্টেশন এখন দাঁড়িয়েছে এবং যেখানে এখনও এসপ্ল্যানেড বাস-টার্মিনাস দাঁড়িয়ে আছে সেখানে তৃতীয়টি ছিল। বর্তমানে রাস্তার সৌন্দর্য আর নেই এবং কেবলমাত্র যুগ যুগের অঙ্কন এবং স্কেচ দেখতে পাওয়া যাবে।
ট্রামের আবির্ভাবের ফলে, টলিউগঞ্জের সঙ্গে এসপ্ল্যানেডের সাথে সংযোগ স্থাপনের জন্য চৌরঙ্গীর পশ্চিম প্রান্ত বরাবর ট্রাম ট্র্যাক স্থাপন করা হয়েছিল। এই ট্র্যাকগুলিও বর্তমানে আর নেই।
চৌরঙ্গী রোড শুধু নগরীর বাণিজ্যিক হৃদয় নয়, বরং সাংস্কৃতিক হৃদয়ও। ভারতীয় যাদুঘর এবং গভর্নমেন্ট আর্ট কলেজ এখানে অবস্থিত, পূর্বে-উল্লিখিত এশিয়াটিক সোসাইটির সাথে। কলকাতার বিশপ এবং সেন্ট পল ক্যাথিড্রালের আবাসস্থল বিশপের হাউস এখানে অবস্থিত।
এম পি বিড়লা প্ল্যানেটারিয়ার জওরহলাল নেহেরু রোড এবং ক্যাথেড্রাল সড়কের মোড়ে অবস্থিত। ভিক্টোরিয়া মেমোরিয়াল চৌরঙ্গী রোড থেকে সামান দূরত্বে অবস্থিথ। নব্য-সাংস্কৃতিক কেন্দ্র নন্দন, রবীন্দ্র সদান এবং একাডেমী অব ফাইন আর্টস চৌরঙ্গী রোডের পরবর্তী সার্কুলার রোড এবং ক্যাথিড্রাল রোডের পাশে।
টিপু সুলতান মসজিদ জওহরলাল নেহেরু রোড, চিত্তরঞ্জন এভিনিউ এবং লেনিন সরণির (পূর্বে ধার্মতলা রাস্তার অন্তর্গত ছিল) সংযোগ স্থলে অবস্থিত।
চৌরঙ্গী রোডে কলকাতা মেট্রোর চারটি স্টেশন অবস্থিত। স্টেশন চারটি হল এসপ্ল্যানেড, পার্ক স্ট্রিট, ময়দান এবং রবীন্দ্র সদান হোম।
চৌরঙ্গী রোডের পাশে ময়দান সারাবছর মেলা এবং রাজনৈতিক সভার সাথে ব্যস্ত।